text:
Ku Dadi Margana
HATE AWEWE
Carpon : Dadi Margana
Meunang hayang puguh ge boga imah di sisi jalan teh. Ku kabeneran dipicangcam ti baheula mula, ayeuna sasat kabiruyungan. Tekal-tekil melaan kuru cileuh kentel peujit. Ku sasaha oge kasawang gaji Pe En Es butitina jaman kiwari. Gaji sabulaneun kadangkadang boroampar nyesa nepi ka tanggal hiji bulan hareupna, mimindengna sapat di tengah jalan. Ngingetkeun pangala unggal bulan, ku sareat mah asa hamo bisa nyengsarkeun pikeun ngapimilik imah. Tapi da teu kitu mungguhing Pangeran mah, sagalana teu aya anu mustahil. Buktina anu kaalaman ku diri. Asal keyeng tinangtu bakal pareng, sanajan struk gaji rimbil ku potongan ti ditu ti dieu oge, tamada we…..! Ari parantos kumaha deui nya kulan ! Loba leuwihna boga imah sisi jalan teh. Kaditu-kadieu babari ngadongkangna, pikeun sa-kuringeun diantarana lamun rek indit gawe jadi leuwih babari, kari megat mobil hareupeun imah, balikna nya kitu keneh, puguh kaliwatan pisan ku jalur angkutan padesaan, sakalieun balanja kaperluan sapopoe, boh rek ka pasar atawa toko anu aya di kota kacamatan hentu barabe deui. Salian anu ditataan bieu ! aya deui onjoyna boga imah sisi jalan teh, lamun pareng meneran hade poena, dina harti keur halodo, komo poe Ahad atawa poe pakanci mah. Sakalieun ngadaweung ditepas imah, sok nambah matak resep. Asa ku loba tetempoan ! Pangpangna jalma anu lalar liwat atawa kandaraan anu meneran liwat hareupeun imah. Jiga harita poe Juma’ah pasosore, kabeneran hujan geus dua poe henteu turun. Patoja’iah pisan jeung kamari-kamarina, meh parat dua minggu katukang mah, henteu beurang, henteu peuting hujan turun taya kendatna. Dibaturan ku pamajikan saperti sasari
1
Ku Dadi Margana
lamun hade poena sok ngahajakeun ngadaweung di tepas hareup, ngobrol ngaler ngidul kaditu kadieu. Obrolan anu sifatna enteng marengan nginum cikopi haneut, lalawuhna mah saaya-aya we anu nyampak, sakalieun ngahajakeun paling meuli ti warung peuntaseun imah. Bosen ngobrol kaselang ku maca koran atawa majalah. ”Asa ku hade poe teh nya Kang !” Pamajikan ngamimitian cumarita, kituna bari nunda majalah dina meja anu cikeneh mentas dibaca”. Omonganna teu ditembal! Kadenge-kadengena mah, tapi kagok keur pogot maca koran, puguh ge. Ongkoh-ongkoh we tonggoy kana bacaeun! “ Ieuh….baku ari geus tara ngadengekeun omongan pamajikan teh!” Neni, anu jadi pamajikan maido, pangrasana omonganana teu dipalire. “ Enya puguh ge kitu, Nen ! Kawasna mah rek maju ka dadangrat. Apanan geus rek April saminggu deui oge” Eleh deet, bari nutupkeun koran, nyelang heula nempo bengeutna sieun kateterusan baeud. Sanajan rumah tangga geus meh ampir sapuluh taun, lamun pareng keur ngobrol. Ngabasakeun ka pamajikan cukup ku ngarana wae. Munasabah ! bisa jadi lantaran salila rumah tangga sakitu lilana encan wae diparengkeun boga turunan. Boga rasa henteu kagok nyebut ngaran sabab can boga budak. “Dina koran ieu, diwartakeun hahargaan kabutuhan poko mimiti cing tararekel naraek deui! ceuk pangrasa Akang naekna gaji bulan April teh asa taya hartina ari kitu mah” “Keneh-keneh tea wae panginten Kang, ari kitu mah kasebutna” Obrolan kuring duaan kandeg nepi ka dinya. Kasapih ku panggero tatangga nu kabeneran ngaliwat hareupeun imah. “Wilujeng sonten pa Guru!” Pa Rosadi anu imahna di tungtung lembur beulah kulon, someah darehdeh bari sura-seuri nyari. Kayungyun tukangeunana Bu Ida ingkang
2
Ku Dadi Margana
garwa anu oge sarua darehdeh tandana miconggah. “Barade angkat ka mana atuh, ieu teh….?” Kuring gasik nembalan panggerona, disusul tepus ku pananya basa-basi. “Ngahaja we jalan-jalan, Pa Guru ! kaleresan gening nuju sae dintena” Bu Ida ngilu mairan. “Naha murangkalih henteu aya anu ngiring ?” Pamajikan ngilu nembrong. Encan oge Pa Rosadi jeung Bu Ida nembalan pananya pamajikan, kaburu kaganggu manten ku dua budak anu lumpat bari pating irihil suka seuri silih sirig. “Geuraheun Ibu ! sakitu budak piindung wungkul, teu kalis ngaringkang, sakalieun ka buruan ge teu weleh ngikintil” Bu Rosadi anu nembal teh. Sajungna pa Rosadi sarimbit amitan. Ceg deui kana hanca bacaeun. Kareret pamajikan ngojengkang ka jero imah. Teu kungsi lila manehna norojol deui bari nanggeuy gelas dieusi cikopi karesep kuring. Sanggeus merenahkeun gelas dina meja, gek diuk dina korsi urutna tadi. “Lamun diparengkeun boga budak kawas bu Ida, Tada teuing resepna, moal sepi teuing” kadenge manehna humandeuar ngomong sorangan. Lain sakali dua kali manehna nyarita jiga kitu. Geus bosen ngadengena ! Harita oge teu dipalire, diantepkeun we. Keur barang mimiti mah nyarita kitu. Sok gancang dilelemu, bari diyakinkeun yen sok sanajan teu diparengkeun boga turunan, tapi pikeun diri kuring mah rumah tangga jeung manehna ngarasa bagja bae. Jeung saenyana kuring mah nyarita kitu teh. Lain teu hayang boga budak cara batur, tapi kuring sadar tumamprak kana kadar papasten ti gusti. Sok sanajan sakapeung mah osok oge dirobeda oge ku pikiran hayang ganti atawa nambahan deui pamajikan. Nurutkeun diagnosa dokter mah kuring teh sehat henteu kua-kieu. “Hampura Neni, Kang! Rumasa henteu bisa nyugemakeun manah. Teu bisa mere
3
Ku Dadi Margana
turunan kawas awewe anu sejen! Ku kituna Neni ikhlas, upami tea mah Akang seja gaduh garwa deui” Ngadenge caritaan Neni bieu. Teu weudeu rada reuwas oge ! Kakara ari nyarita nepi ka lebah dinya mah, tapi henteu geruh. Kuring tetep ayem bari mikir-mikir jalan piomongeun, anu sakirana henteu matak jaheut kana hatena. “Nyaan….. Kang ! Neni mah serius, sanes nyarios tamba bau sungut ! Ieu mah leres kaluar tina ati sanubari. Estuning caang bulan opat welas, jalan gede sasapuan. Rido, teu katumpangan geuneuk maleukmeuk. Tong boroning diwayuh sanajan bade dikeser oge, Neni pasrah jalaran tamada dikersakeun gabug, hamo bisa mere turunan” “Menggeus ! nyarita teh kamana wae, kawas henteu aya piomongeun deui anu sejen. Angguran mah kaditu geura Ashar bisi kaburu ahir manten !” Henteu kudu dititah ngadua kalian, manehna ngaleos ka jero imah. Saditinggalkeunana ku nu jadi pamajikan. Pikiran jadi galideur, dirobeda ku lamunan teu pararuguh. Dadakuna mikiran obrolan bieu, naha nyaan jejeroan hatena teh nepi ka lebah dinya. Ceg ! Koran anu keur dikeukeuweuk teh ditunda dina meja. Sajongjonan mah kuring mgahintul ngumbar lamunan, bari panon mah anteng manco ka jalan hareupeun imah. Teu sabaraha lila rentang-rentang ti jalan belah wetan, katempo dua urang awewe keur leumpang bareng, sanggeus deukeut jadi sidik kanu duaan teh, anu kaos beureum mah si Cucu, anu hiji deui mah teuing saha henteu apal. Paingan Ti kajauhan oge si Cucu mah sura-seuri. Kungsi ka ajar basa keur di ESDEna, ngan teu kungsi boga ijasah kaburu aya anu narikan kawin, tapi teu lila rumah tanggana. Ngadenge beja saprak papisah manehna digawe di Jakarta, rada pangling oge tadi mah. Tetempoan teh asa jadi leuwih mencrang. Sanggeus deukeut ka hareupeun, manehna seuri bari unggeuk. Kuring males ku
4
Ku Dadi Margana
imut, bari panon mah terus montel ka nu leumpang ka kulonkeun. Teuing kunaon bet jadi ngadon careraman. Nu keur leumpang teh make jeung ngadon diteuteup saanteng-anteng. Leler-leler reuwas kagareuwahkeun ku pamajikan anu ngabetahkeun tukangeun. “Kitu we nya bongoh ti pamajikan teh, dasar lalaki mata karanjang! teu kaop ninggal imbit badag mani moho, poho kana sagala rupa!” Neni nengtrewelang bari nulak cangkeng. Kareret beungeutna kuraweud haseum. Kuring ngan ukur melengek ! Teu kaharti ku pikiran anu jadi pamajikan. Karek maling reret ge geus sakitu werana, komo lamun kuring tulus nyandung. Beu…..Kiamat tea meureun!
Identitas Pangarang Wasta : Dadi Margana
Tempat/Tgl.lahir : Cimahi, 1-2-1975 Alamat : SMKN 3 Cimahi Jl. Sukarasa No. 136 Cimahi Kota Cimahi No. Telp. 6628404 Hp76089413
5
Ku Dadi Margana
6


c: text/html

text:
Comments
sumpah pamuda
Assalamualaikum Wr. Wb
Dina sajarah perjuangan bangsa urang sadaya uninga, ten dina tanggal 28 Oktober 1928 sadaya pemuda Indonesia ngahiji, lantaran kadorong ku hate sanubarina anu suci murni sahingga ngarasa sanasib sapananggungan. Sahingga dina Kongres Pamuda tanggal 28 Oktober 1928 ngalahirkeun sumpah satia anu luhur ti para pamuda bangsa Indonesia, anu saterusna dikenal sabagi hari “Sumpah Pamuda”.
Kumargi eta satiap tanggal 28 Oktober , sadaya bangsa Indonesia mieling kana ayana hari Sumpah Pamuda, sapertos anu nuju dilaksanakeun ku urang ayeuna.
Ku ayana mieling hari sumpah pamuda ieu mangga urang sambut ku tasyakkur kahadirat illahi rabi. Anu mudah-mudahan Allah SWT maparin berkah ka nagara urang sarta tetep nagara urang aya dina beungkeutan persatuan anu salamina. Urang parantos maklum yen dina tanggal 28 Oktober 1928 eta sacara buleud nampung kakuatan pamuda Indonesia kalayan sumpah satia hiji bangsa, hiji nusa jeung hiji bahasa. Dimana samemehna kakuatan pamuda teh papisah dina kelompokna masing-masing sareng anu sifatna kadaerahan, sapertos halna Yong Yava, Yong Sumatera, Yong Selebes, Yong Ambon jeung sajabana.
Kulantaran ngarasa sanasib, mangka kagugah kasadaran para pamuda nu ngeunaan kacida pentingna persatuan jeung kesatuan Nasional.
Berkah ayana kasadaran persatuan jeung kasatuan eta anu ngarupakeun kakuatan utama kana ngahontalna kemerdekaan dna tanggal 17 Agustus 1945 sabagi pintu gerbang anu kahiji pikeun ngahontal cita-cita bangsa Indonesia anumerdeka jeung berdaulat.
Ku ngayakeun paringetan Supah pamuda ieu hayu urang babarengan ningkatkeun kataqwaan urang ka Allah SWT. Nyaeta di antarana nagmalkeun ikrar Sumpah Pamuda 28 Oktober 1928.
Dosa kacida, munafeq ngarana jalma anu ingkar kana jangji atawa sumpahna. Sabab ngemutkeun dawuhan Rosulullah SAW. Disaurkeun kieu:
AYATUL MUNAAFIQINA TSAALATSUN, IDZA HADATSA KADZABA WA IDZA WA’ADA AKHLAFA WA IDZA TUMINA KHANA.
“Ari cirri-cirina jalma anu munafeq aya tilu nyaeta: dimana nyarita sok bohong, dimana jangji sulaya/ingkar jeung dimana diamanatan khianat.”
Urang bangsa Indonesia khususna para pamuda Indonesia, ngabogaan kawajiban sarta tanggung jawab pikeun ngabina kasatuan jeung persatuan bangsa. Para pamuda kudu wani ngarombak sagala kabatilan jeung hal-hal anu teu sarua jeung ajaran agama katut falsafah nagara. Sabage pamuda ulah putus pangharepan, pantang mundur upama cita-citana tacan laksana sarta kudu jadi pamuda anu iman tur taqwa ka Allah SWT. Pamuda salawasna ngabogaan daya cipta, rencana jeung pinuh ku inisiatif pikeun kamaslahatan umat sarta pamuda boga kakuatan persatuan jeung kasatuan lahir jeung batin di antara sasamana.
Dina salahsahiji katerangan disaurkeun kieu :
“Dina leungeun pamuda aya tangguna jawab sagala urusan kahirupan, jeung kahirupan hiji bangsa gumantung kana maju atawa mundurna pamuda di eta nagara.
Berkahna tina hasil perjuangan rakyat jeung pamuda Indonesia, kiwari kudu di buktikeun ku jalan ningkatkeun pangwangunan dina sagala bidang pikeun kabagjaan jeung kasajahteraan urang sadaya, boh di dunia atawa di akherat engke.
Akhirna sabagi penutup sambutan ti simkuring ieu, hayu urang babarengan ngahiji dina hiji kasatuan pikeun nangtungkeun jeung mertahankeun falsafah Pancasila jeung UUD 1945, sabagi falsafah jeung pandangan hirup bangsa. Sarta mudah-mudahan khususna para pamuda bangsa sing jadi pamuda panerus jeung pencetus sagala ide anu hade demi pikeun ngahontal cita-cita jeung harepan urang sadayana.
Mudah-mudahan Allah SWT salamina ngalimpahkeun rahmat sareng kasalametan ka para pamuda bangsa jeung nagara Indonesia. Amin!!!
Wassalamualaikum Wr. Wb
Related Posts
Subscribe to: Post Comments (Atom)
About Me
Fashion
Technology
Entertainment
Comment
Label
Translate
Editors Picks
About
Popular
-
conto pepeling : Hayu geura saradia Meungpeung keur hirup di dunya Amal keur sampeureun tea Di ahir moal sulaya Geuning maot ...
-
Duh Indung, peuting ieu kuring nyawang lalamun sono m é dar waktu nu g és kaliwat cing ronghéak ngababarak sukma Duh bapa, Isukan hirup bét...
-
Sesah pisan milarian conto naskah anu leres-leres nyunda . Naskah ieu oge kenging kokoreh tina internet, tangtos tebih tina sampurna, s...
Recent Posts
Timeline
- ▼ 2011 (60)
Formulir Kontak
Mulai bulan desember cabe dengan merek aida ini bisa anda dapatkan di kota tangerang dan sekitarnya. jika anda berminat bisa menghubungi 085289440643 atau bbm 7E8B7E49
Blog Archive
- ▼ 2011 (60)
Popular Tags
Sponsor
Most Trending
-
conto pepeling : Hayu geura saradia Meungpeung keur hirup di dunya Amal keur sampeureun tea Di ahir moal sulaya Geuning maot ...
-
Pangeunah-ngeunahna nyarita, jang kuring mah make basa Sunda loma. Dua taun kuring make basa Sunda loma. Mangsa kelas tilu SMP jeung kelas ...
-
Bandung, Kompas – Bambu menjadi ikon Jawa Barat. Hal ini tidak berlebihan karena Jabar menjadi daerah asal sebagian besar bambu di dun...
-
SEBELUMNYA diceritakan, setelah melahirkan, Eni menderita sakit ...
-
10 May 2010 * Nasional * Pos Kota CIAMIS (Pos Kota) - Menko Kesra Agung Laksono menyerahkan bantuan pemerintah untuk korban Ciamis s...
-
PERSIB <a href='http://openx.pikiran-rakyat.com/www/delivery/ck.php?n=ad85f079&cb=INSERT_RANDOM_NUMBER_HER...
-
Duh Indung, peuting ieu kuring nyawang lalamun sono m é dar waktu nu g és kaliwat cing ronghéak ngababarak sukma Duh bapa, Isukan hirup bét...
-
Sesah pisan milarian conto naskah anu leres-leres nyunda . Naskah ieu oge kenging kokoreh tina internet, tangtos tebih tina sampurna, s...
-
Kawasan hutan Pulau Nusa Gede dengan Luas kurang lebih 16 ha yang terletak di situ (danau), yaitu Situ Lengkong Panjalu berada di Des...
-
Segala puji hanya bagi Allah subhanahu wa ta’ala , shalawat dan salam semoga tetap tercurahkan kepada baginda Rasulullah shalallahu ‘alai wa...

robotstxt: allowed

filter: keep


text:
November 13, 2013
Naon ari cau Manggala téh? Tah, barétomah cau manggala teh cau anu pangeunah-ngeunahna sa alam dunya. Kumaha dongéngna?
Wilujeng ngadangukeun. Kaparayuuuunn Sadayanaaaaaaaa
November 13, 2013
Abah dibaturan ku Mas Wagino jeung Jéha ngaguar koran urut nyaéta perkara Basa.
Wilujeng ngadangukeun. Kaparayuuuunnn Sadayanaaaaaa
November 13, 2013
Abah, Mas Wagino jeung Jéha Ngaguar ngeunaan alat musik tradisional Jawa Barat nyaéta Tarawangsa.
Wilujeng ngadangukeun. Kaparayuuuunnn Sadayanaaaaaaa
November 11, 2013
Ayeuna Abah seja ngadongéng lalakon Sakadang Kuya anu rék di kawinkeun ka anakna Patani. Mudah-mudahan hikmah tina téma Dongéng ieu tiasa di lenyepan ku urang saréréa.
Wilujeng ngadangukeun. Kaparayuuuunn Sadayanaaaaaa.


text:
Dayeuh Sumedang mah kaasup dayeuh leutik. Teu anéh lamun jalanna téh kalolobanana mah laleutik ogé. Ngan hanjakal kusabab dayeuh Sumedang jadi dayeuh liliwatan, loba kandaraan anu ngadon ngaliwat ka dayeuh Sumedang. Ti mimiti kandaraan leutik nepikeun ka kandaraan anu gedé. Boh anu ti béh wétan ka kulonkeun (Cirebon ka Bandung) atawa sabalikna ti Bandung ka Cirebonkeun.
Salian ti leutik, jalan di sabudeureun dayeuh Sumedang ogé loba sisimpanganana naha pertelon atawa parapatan. Ku dua hal ieu teu anéh lamun jalan di Sumedang remen ngalaman padedet ku kandaraan anu nyababkeun macét. Kayaning di pertelon jalan Angkrék, parapatan Bojong, pertelon BNI, parapatan Padasuka jeung parapatan Barak.
Ku hal ieu ka hareupna mah pamaréntah Kabupaten Sumedang bakal ngalegaan jalan anu kaasup remen macét éta. Cenah mah nepikeun ka tujuh tempat (parapatan jeung pertelon) anu bakal dilegaan kaasup anu geus disebutkeun saméméhna di luhur.
(Inpo jeung potret meunang nginjeum ti PRLM)


text:
Ukur Banyol • Cék Bah Enyus • Saptu, 10 Novémber 2012 01:57
BURUH dina basa Sunda mah bisa mibanda dua harti. Buruh anu hartina gajih ladang gawé, jeung buruh anu hartina pagawé (kaum buruh). Digawé ogé sok aya nu nyebut buburuh. Tapi buburuh mah sok disambungkeun kana macul, ngoréd, jeung sabangsana. Padahal anu digawé di kantor ogé sabenerna mah sarua baé buburuh, da rék ngala buruhna. Wakil rayat nu dariuk di korsi déwan ogé sarua buburuh, da ngarep-ngarep buruh, jajauheun kana ngabdi.
Kiwari meujeuhna maceuh démontrasi kaum buruh, patali jeung kahirupan anu beuki ripuh. Lumrah upama kaum buruh ngayakeun démontrasi, malah kudu didémo. Sabab, lamun diantepkeun, pamaréntah ayeuna mah beuki parna katarajang pohoan.
Lamun kiwari sumebar hiji kacindekan yén kaum buruh teu boga daya tawar, tangtu lain hartina pamaréntah kalah ngarasa reueus lantaran SDM di Indonésia murah meriah. Ieu téh justru hiji perkara pikaketireun anu kudu buru-buru ditarékahan. Kumaha carana sangkan boga daya tawar? Éta téh lain baé patali jeung individu kaum buruh sorangan, tapi aya pakuat-pakaitna jeung kawijakan pamaréntah dina nangtukeun unak-anik kahirupan.
Contona dina nyusun kurikeuleum sakola. Geus waktuna di sakola téh ulah dipaké miceunan waktu pikeun diajar anu teu pati penting. Mending dipaké nyiapkeun hiji SDM anu mibanda kualitas hadé, utama ahlakna.
Naon mangpaatna sakola sakitu taun, ari réngsé sakola teu boga kaahlian nanaon mah? Leuwih parna deui, lamun teu boga kaahlian dibarung ku ahlak nu ramijud. Mending ditata deui, sangkan lulusan sakola téh ngajénggélék jadi hiji SDM anu siap, mibanda ahlak hadé, tur mibanda daya tawar.
Di pamaréntahan ayeuna keur meujeuhna usum korupsi. Tah, jalma-jalama korup anu asup kana paribasa Sunda “Buburuh nyatu diupah béas”. Pagawéanna korupsi, jaba digajih deuih... asa ngarareunah pisan. Tapi kétang mugia urang mah henteu jadi tukang BUBURUH NYATU DIUPAH BÉAS. Mugia ulah kabita-kabita acan. Batan kitu mah, jauh leuwih hadé jadi kaum buruh, anu najan luut-léét késang bari buruhna henteu sabaraha, asal salawasna panceg di jalan bener.
Urang teu meunang kaleuleuwihi dina narékahan beubeunangan. Hayu urang lenyepan dawuhan Alloh dina al-Qur’an surat Thaahaa ayat 81, anu unina: “Pék barang dahar di antaran rijki anu hadé, anu geus dipaparinkeun ku Kami ka aranjeun, jeung ulah leuwih ti watesan anu ngalantarankeun kamurkaan Kaula nimpa anjeun. Sing saha anu ditibanan kamurkaan Kaula, mangka satemenna manéhna bakal binasa”.***
Jumaah, 05 Désémber 2014 02:44
Kemis, 04 Séptémber 2014 09:19
Jumaah, 18 Juli 2014 02:37
Rebo, 28 Méi 2014 01:32
Rebo, 28 Méi 2014 01:09


text:
Karna
Karna (Sansakerta: कर्ण; Karṇa) nu boga ngaran landihan Radéa nyaéta salah sahiji inohong dina wiracarita Mahabarata anu kawentar. Manéhna sabenerna mah masih baraya saindung tilu Pandawa, nyaéta Yudistira, Bima sarta Arjuna (Dua Pandawa séjén nyaéta Nakula jeung Sadéwa mah lain baraya langsung Karna, tapi baraya misanana).
Eusi
Harti ngaran[édit | édit sumber]
Dina basa Sansakerta, ngaran Karna sacara harfiah hartina ceuli. Dina harti anu tersirat, kecap "Karna" ogé boga harti "parigel" atawa "pinter". Karna ogé nyandang ngaran "Radea" waktu keur leutik. Ngaran éta dibikeun ku kolot pulungna, nyaéta Adirata jeung Rada. Ngaran "Radea" sacara harfiah hartina "anak Rada".
Loba nu nganggap cenah kecap "Karna" dipilih sabab manéhna dilahirkan ngaliwatan ceuli, tapi anggapan kasebut henteu salawasna bener sabab sawatara vérsi nyaritakeun yén Karna lahir normal, sarta kaparawanan indungna (Kunti) balik deui sanggeus ngalahirkeun manéhna. Sanggeus Kunti ngalahirkeun orok, éta jabangbayi téh henteu dibéré ngaran sarta dipalidkeun ka walungan Aswa. éta orok kapanggih sarta dipulung ku Adirata sabagé hadiah pikeun Rada. Saprak ti harita, orok anu dipulung ku Adirata dibéré ngaran Radéa.
Kalahiran[édit | édit sumber]
Karna téh mangrupa anak Kunti ti Déwa Surya. Dina Mahabarata dicaritakeun yén dina mangsa ngorana Kunti dibéré hiji kasaktian ku Resi Durwasa sanggup ngagero para Déwa sarta ménta kasinugrahan ti Déwa. Sanggeus nampa kasaktén kasebut, Kunti mecakan ngagero Déwa Surya. Déwa Surya ogé datang ka hareupeun Kunti sarta nanyakeun naon kahayangna. Dewi Kunti nyarita yén manéhna ngan mecakan kasaktén sarta ménta supayah Sang Déwa balik deui ka tempat anjeunna. Tapi Déwa Surya nampik pikeun indit ka kahyangan sabab jampé anu dibikeun ku Resi Durwasa ogé boga fungsi pikeun ménta anak ti déwa anu geus digeroan. Kunti anu henteu nyaho hal kasebut jadi kagét. Manéhna henteu hayang meunang jodo dina umur nu ngora. Ahirna Déwa Surya jangji yén jaga sanggeus Kunti ngalahirkeun anakna, kaparawananana baris balik deui.
Satuluyna Déwa Surya méré kasinugrahan mangrupa anak dina kandungan Kunti, sanggeus éta Sang Déwa balik ka asalna. Sawatara lila ti harita, lahir budak lalaki. Tanda-tanda yén jaga manéhna baris jadi satria hébat geus kasampak dina wangun warugana. Ti saprak lahir, Karna geus nampa kasinugrahan mangrupa sapasang pakéan perang, pepek jeung hiji kongkorong anu éndah ngagantung dina beuheungna. Alatan henteu hayang ibur, sanggeus Kunti ngalaan sakabéh pakéan perang anu dipaké ku orokna, Kunti ngasupkeun orok kasebut kana karinjang sarta malidkeun éta orok ka walungan Aswa. éta orok dipulung ku saurang kusir (kasta Suta) ti karaton Astinapura nu ngaranna Adirata. Saprak ti harita Karna jadi anak Adirata jeung Rada. Alatan diasuh di kulawarga anu boga kasta Suta, Karna ogé mindeng narima laku pilih kasih.
Kapribadian[édit | édit sumber]
Karna mibanda kamahéran dina élmu manah anu ampir saimbang jeung Arjuna. manéhna mahér perang, tapi bakatna katalikung dina status sosial anu handap. Hal éta ngajadikeun Karna hayang boga status pikeun jati dirina. Sanajan Karna diasuh ku kulawarga anu boga kasta handap, manéhna mibanda dangong salaku satria, sanajan arang anu ngaku hal ieu. Karna dalit jeung Duryodana, anu geus ngangkat manéhna jadi raja di Karajaan Anga, anu naékkeun statusna. Lantaran laku alus nu dipigawé ku Duryodana ka dirina, Karna jangji yén manéhna baris aya di pihak Duryodana.
Karna ngarasa Arjuna jadi saingan sarta hayang pisan nelasan Arjuna dina waktu Baratayuda. Saméméh Baratayuda, Kunti datang ka hareupeun Karna sarta nyarita yén manéhna téh indungna nu saéstu. Kunti ngajurung Karna sangkan ngabiluk ka Pandawa. Karna nyarita yén manéhna ngan ngaku Rada minangka indungna sarta tetep ngabiluk ka Kurawa. Karna ogé ngomong, yén manéhna ngan daék maéhan Arjuna, moal maéhan Pandawa anu séjén.
Guguru ka Parasurama[édit | édit sumber]
Alatan hayang jadi saurang satria, Karna guguru ka Parasurama. Parasurama nyaéta saurang Brahmana-Satriya anu geus boga loba pangalaman dina élmu peperangan, sarta geus kolot pisan, ti jaman Treta Yuga (jaman Ramayana) nepi ka jaman Dwapara Yuga (jaman Mahabarata). Parasurama pernah boga pangalaman anu goréng jeung kasta satria, sarta saprak ti harita manéhna sungkan pikeun ngajar para satria. Karna anu sabenerna saurang satria, nyamur jadi saurang brahmana sangkan meunang atikan ti Parasurama.
Dina hiji poé, waktu Parasurama hayang reureuh, Karna ngaladénanana ku cara ngantep sang guru saré dina pingpingna. Sabot Parasurama keur saré, nya datang hiji lancah ngégél suku Karna. Karna henteu hayang ngagareuwahkeun guruna, mangkana manéhna ngantepkeun lancah kasebut ngégél sukuna. Getih seger ngucur tina suku Karna, tapi manéhna henteu oyag kalinduan. Waktu Parasurama nyaring, manéhna kagét alatan nempo suku Karna réa ngaluarkeun getih. Manéhna saterusna nanya ka Karna naha manéhna henteu ngusir lancah kasebut sarta ngantep éta binatang ngégél sukuna. Karna némbalan, yén manéhna henteu hayang nyaringkeun gurun. Parasurama nyarita, "Kakuatan kawas éta ngan dipiboga ku kaum satria, lain saurang brahmana. Manéh geus bohong ka kuring kalawan nyamur salaku anak brahmana. Kuring ngutuk manéh ambéh jaga sagala élmu anu dibikeun ka manéh moal kapaké waktu keur pohara diperlukeun".
Sanggeus nampa supata kasebut, Karna hanjelu sarta ninggalkeun asrama guruna kalayan haté nu peurih. Sanggeus leumpang tanpa tujuan, Karna diuk di sisi basisir bari ngalamun mikiran jati dirina. Manéhna diuk di dinya pikeun sawatara lila, saterusna nangtung tuluy indit. Sabot manéhna balik ka tempat kasebut, manéhna nempo sahiji sato anu ngaliwat gancang pisan. Alatan manéhna ngarasa yén sato kasebut nyaéta kidang, manéhna nyabut panah sarta mentangkeun gondewa ka arah éta sato. Sabot manéhna ngadeukeutan nu dipanahna, manéhna kagét gening anu dipanahna téh lain kidang, tapi sapi boga saurang brahmana. Karna ménta hampura ka si nu boga sapi sabab manéhna geus lalawora, tapi brahmana éta henteu méré, malah mah sabalikna pohara ambekna. Brahmana kasebut nyarita, "Lamun manéh perang ngalawan satru manéh anu hébat, kikiping karéta manéh baris tikusruk kana taneuh sarta alatan manéh geus maéhan sapi kuring anu keur balangah, manéh ogé baris dipaéhan ku satru manéh mangsa balangah".
Sanggeus ngadéngé supata anu ditujukan ka manéhna, Karna leuleus. Tuluy manéhna balik manggihan Rada, indung kukut nu pohara dipikacintana. Di dinya manéhna nyaritakeun sagala kasedih anu tumiba ka dirina. Tungtungna Karna buleud tékad baris indit ngadu nasib di Astinapura, ibukota karajaan para turunan Kuru.
Diistrénan jadi Raja Anga[édit | édit sumber]
Di Astinapura diayakeun sayémbara jeung adu kakuatan pikeun némbongkeun yén para pangéran geus hasil meunangkeun atikan. Karna anu percaya diri datang kana panggung tempat adu tnding sarta nangtang Arjuna sabot Arjuna keur némbongkeun kapinteranana dina élmu manah. Para hadirin anu aya dina panggung héran nempo Karna anu wani nangtang Arjuna, satria bangsa Kuru. Waktu nempo Karna, Kunti jadi leuleus.
Arjuna nampa tangtangan Karna pikeun némbongkeun saha anu pangalusna. Sabot ieu dua satria sayaga, Krepa naék ka luhur panggung sarta nanyakeun jati diri Karna. Manéhna ogé nyarita yén Karna kaci tanding jeung Arjuna lamun manéhana sadarajat. Sanggeus ngadéngé kecap-kecap Krepa, Karna cicing sarta tungkul, éra, sabab manéhna ngan anak kusir. Duryodana anu simpati, nangtung sarta ngomong, "Guru, kawani lain milik para satria waé. Tapi lamun Arjuna ieu dijadikeun patokan yén saurang satria kudu tarung jeung satria, mangka kahayang anjeun baris katedunan. Kami baris ngistrénan padatang anyar ieu salaku Raja Karajaan Anga, sabab karajaan éta tacan ngabogaan raja".
Tungtungna dina waktu éta ogé, Karna diistrénan jadi Raja Angga. Para brahmana ngabacakeun weda sarta Duryodana méré makuta, pedang, sarta cai penobatan ka Karna. Karna terharu kalawan kemurahan haté Duryodana. Balesan anu dipiharep ku Duryodana ngan saukur jadi sobat nu lana. Saprak kabeungkeutna sosobatan antara Karna jeung Duryodana, Yudistira ngarasa hariwang sabab kakuatan misanana anu jahat (Kurawa) jadi beuki kuat alatan dibantuan ku Karna, satria anu saimbang jeung Arjuna.
Tampikan Drupadi[édit | édit sumber]
Mangsa Karna geus cukup dewasa, manéhna miluan hiji sayémbara di Karajaan Pancala. Sayembara kasebut nyayémbarakeun puteri Drupadi. Para Pandawa milu dina ieu sayembara, tapi maranéhanana nyamur kalayan pakéan kaum brahmana. Hiji lalaukan tina kai dipasang dina hiji cakra nu muter dina luhur pakalangan, di handapna aya balong anu mantulkan bayangan lauk kasebut. Para hadirin anu miluan sayémbara kudu manah mata éta lalaukan anu muter ngan ku cara nempo pantulanana di handapeun balong.
Réa satria anu gagal ngalakonanana, nepi ka Karna tampil ka hareup. Manéhna museurkeun pikir kana bayangan lalaukan kasebut sarta ngarahkan panahna ka luhur, tapi tetempoanana ka handap, nuju kana bayangan lalaukan anu mantul tina cai balong. Saterusna Karna nyabut sarta mentangkeun panahna nembus panon lalaukan kasebut. Luyu jeung aturan, Karna hasil meunang sayémbara kasebut sarta boga hak ngadahup jeung Drupadi. Tapi Drupadi nampik ieu hasil sayémbara alatan manéhna henteu daék ngadahup jeung Karna anu saurang anak kusir. Ngadéngé hal éta, Karna jadi nyeri haté sanajan nampa kaputusan kasebut.
Sawatara vérsi nyaritakeun yén Karna henteu sanggup pikeun meruhkeun tangtangan kasebut, ngan Arjuna anu sangggup ngalakonanana.
Peran Karna dina Baratayuda[édit | édit sumber]
Kresna nyaho yén Karna téh Pandawa nu cikal, ngan béda bapa. Sedengkeun kabéh ogé nyaho yén Karna hiji-hijina mahluk nu boga Panah Konta. Kresna kungsi hayang ngajadikeun Karna ngabiluk Pandawa dina Baratayuda nu bakal datang sarta manéhna ngarancanakeun hiji pasamoan rusiah antara Karna jeung indungna (Kunti). Karna ogé ngahelas sanggeus manéhna nempo indungna ceurik, tapi manéhna ménta indungna sangkan tetep teger alatan manéhna ngalakonan kawajiban béla nagara. Manéhna ogé méré nyaho indungna yén sajaba ngorbankeun diri demi nagara, manéhna ogé baris nyalametkeun para Pandawa lima ku cara moal ngagunakeun panah Konta pikeun maéhan Arjuna sarta waktu manéhna jurit jeung Arjuna manéhna mastikeun yén Arjuna moal bakal nyaho yén Karna téh lanceukna sorangan antukna moal asa-asa nelasan patina.
Dina perang Baratayuda, manéhna maéhan Gatotkaca sarta ampir maéhan Arjuna. Tapi Arjuna unggul dina jurit sarta Karna gugur. Kakara sanggeus Karna gugur, para Pandawa nyaho asal usul Karna sarta maranéhanana pohara sedih kingkin ku hal ieu.
Karna dina pawayangan Sunda jeung Jawa[édit | édit sumber]
thumb|240px|right|Adipati Karna dina vérsi pewayangan Jawa
Karna dina pawayangan Jawa boga sawatara hal nu béda jeung carita aslina ti kitab Mahabarata anu asalna ti India. Sawatara hal kasebut ngawengku ngaran inohong, patempatan, sarta kajadian. Tapi inti caritana sarua.
Kalahiran[édit | édit sumber]
Kunti kungsi mecakan hiji ajian dina mangsa keur leutik pikeun ngagero Déwa. Kabeneran anu digeroanana nyaéta Déwa Surya anu ngabalukarkeun Kunti jadi ngandeg.
Puteranya baris kaluar ti ceuli pikeun ngajaga keperawanan Kunti, mangka dingarananana Karna. Ngaran-ngaran Karna séjénna nyambung jeung statusna minangka putera Déwa Panonpoé, nyaéta Arkasuta, Suryatmaja sarta séjén sajabana.
Ku indungna, Karna dihanyutkan di walungan nepi ka manéhna kapanggih ku Adirata (saurang kusir Hastinapura) sarta diangkat anak, Ku Adirata, Karna saterusna dibéré ngaran Aradéa. Ngaran éta dipaké Karna nepi ka dewasa, nepi ka manéhna nyaho identitas diri anu saéstuna.
Sanajan Karna masih baraya seibu kalawan Yudistira, Werkodara (Bima), sarta Arjuna, tapi para Karna tetep berperang pikeun Kurawa dina Bharatayuddha.
Kamahéran[édit | édit sumber]
Karna pohara mahér ngagunakeun pakarang panah. Kesaktianana saimbang jeung Arjuna. Manéhna miboga panah nu bisa diandelkeun nu ngaranna Kontawijayadanu. Hiji mangsa, sabot lumangsung adu tanding antara Kurawa jeung Pandawa nu murid-murid Drona, Karna hasil nandingan kesaktén Arjuna. Tapi alatan Karna lain raja atawa anak raja mangka manéhna diusir ti pakalangan. Alatan nyaho kesakténna, mangka Duryodana, pupuhu para Kurawa ngangkat Karna jadi Raja Anga. Saprak ti harita Karna sumpah satia ka Duryodana.
Pakarang nu diandelkeunna nyaéta panah Konta paméré Batara Narada mangsa éta batara nyangka Karna téh Arjuna lantaran ampir sarupa. Panah kasebut nyaéta pakarang anu pang ampuhna, malah ngaleuwihan kaampuh Cakra milik Prabu Kresna sarta panah Pasupati boga Arjuna, tapi ngan beunang sakali paké. Sarangka panah kasebut direbut ku Arjuna ti Karna keur mangsa ngora sanggeus Narada sadar yén manéhna kaliru sarta méré nyaho Arjuna yén pakarang éta direbut ku Karna. Sarung Konta kasebut satuluyna dipaké pikeun megatkeun ari-ari orok Tutuka landihan Gatotkaca.
Kesaktian[édit | édit sumber]
Karna dilahirkan maké kurabu-kurabu sarta baju kebal paméré bapana (Batara Surya). Kunti, indungna, mikawanoh dirina waktu adu tanding murid-murid Dorna alatan nempo kurabu-kurabu kasebut. Salila maké ieu dua barang, Karna moal ajal ku pakarang naon ogé. Hal ieu dipikanyaho ku Batara Indra anu pohara mikanyaah Arjuna. Ku alatan éta manéhna ménta barang kasebut kalayan nyamur jadi baramaén. Batara Surya miheulaan manéhna pinkeun nepungan Karna leuwih tiheula sarta ngingetkeun Karna nu bakal kadatangan Batara Indra. Tapi Karna nganggap perlaya dina perang tanding leuwih dipihormat batan panjang umur. Batara Surya satuluyna ngusulkeun Karna pikeun ménta pakarang ampuh minangka gaganti dua barang kasebut. Hal ieu disanggupan ku Karna. Sabot baramaén éta datang, Karna langsung mikawanohna sarta méré hormat sarta baramaén kasebut robah jadi Batara Indra. Minangka gagantina, Batara Indra mikeun pakarang Konta ka Karna.


text:
Susunan eusi manuskrip:
1. Judul buku (ngaran pangarang teu kudu ditulis)
2. Daftar eusi (judul-judul fikmin, dibéréndélkeun ka handap maké nomer saluyu jeung susunan fikmin nu jadi eusi manuskrip)
3. Panganteur ti pangarang, minimal 400 kecap. Judulna bébas, eusina, di antarana, ngeunaan pangalaman dina ngarang fiksimini jeung naon nu jadi harepan pangarang tumali jeung medalna ieu buku fikmin. Teu kudu maké ngaran pangarang.
4. Fiksimini (sakaca dua fikmin. Nu ditulis ukur judul jeung fikminna, ditambah titimangsa dipidangkeunana fikmin dina lapak FBS. Teu meunang maké ngaran pangarang, jeung teu kudu maké format nanaon)
5. Biodata Pangarang (ditulis dina kaca pamungkas kalayan daria)
Sababaraha katangtuan:
1. Nu bisa jadi pamilon ieu saémbara nyaéta sakumna anggota lapak Fikmin Basa Sunda (FBS) kaasup Jagabaya, iwal ti Girang Pameta, Kuncén jeung Déwan Syuro FBS.
2. Fikmin nu jadi eusi manuskrip saluyu jeung papagon di lapak FBS, nyaéta minimal 100 kecap, maksimal 150 kecap.
3. Fikmin nu jadi eusi manuskrip kudu nu geus dipidangkeun dina lapak FBS. Titimangsa dipidangkeunana fikmin dina lapak FBS ditulis handapeun fikminna.
4. Ules fikmin bébas. Bisa romantis, horor, humor, religi, jeung sajabana. Teu kudu sawanda, bisa rupa-rupa jejer.
5. Sakur fikmin can kungsi diterbitkeun jadi buku.
6. Fikmin karya asli pangarang, lain saduran atawa meunang niron tina karya nu lian.
7. Fikmin jeung panganteurna teu meunang nyigeung unsur SARA.
8. Fikmin jeung panganteur katut biodata pangarang ditulis maké huruf (font) Times New Roman ukuran 12, anggangna sa-spasi. Antara judul jeung eusi anggangna 2 spasi, huruf pikeun judul ukuran 14.
9. Judul manuskrip bébas, nu penting bisa narik ati nu maca.
10. Ukuran keretas A4.
11. Angka halaman (kaca) ditulis di juru handap beulah katuhu saban kaca.
12. Saban pamilon ukur bisa ngirimkeun sajudul manuskrip.
13. Manuskrip teu kudu maké kaver (jilid) nu diréka-réka. Cukup wé judul wungkul.
14. Manuskrip nu dikirimkeun ka Panata Calagara (panitia) mangrupa print-out nu geus dijilid rapih, réana saéksemplar (sajilid). Ditambah CD nu eusina file manuskrip dina format Microsoft Word.
15. Manuskrip katut CD-na dikirim via pos atawa pakét, atawa dikirim langsung ka:
Sekretariat FBS,
d.a. Ibnu Ruman Center
Jl. Kalijati Raya No. 16
Antapani, Bandung.
Dina amplopna ditulis “Saémbara Manuskrip FBS 2017”.
Waktu saémbara
1. Pikeun tatahar, pamilon boga waktu ti mimiti ieu béwara diumumkeun tepi ka ditutupna waktu pikeun ngirimkeun manuskrip.
2. Waktu pikeun ngirimkeun manuskrip ka panata calagara salila Bulan Juni 2017.
3. Waktu pikeun Girang Pangajén (juri) ngajén sakur manuskrip salila dua bulan (Bulan Juni jeung Juli 2017)
4. Béwara 10 nomine diumumkeun dina minggu kahiji Agustus 2017.
5. Béwara pinunjul diumumkeun dina minggu kadua Agustus 2017.
6. Loncing buku pinunjul dina acara Milangkala FBS, bulan Séptémber 2017, sakalian masrahkeun hadiah pikeun para pinunjul.
Girang Pangajén
1. Girang Pangajén aya tiluan, ti kalangan sastrawan, akademisi, jeung kritikus sastra Sunda.
2. Girang Pangajén ngajén sakur manuskrip kalayan nétral, indepénden. Ngaran pamilon dirusiahkeun. Sakur manuskrip pamilon nu dipasrahkeun ka Girang Pangajén teu nyantumkeun ngaran pamilonna.
3. Putusan Girang Pangajén mutlak teu bisa diganggu gugat.
Hadiah
1. Pinunjul 1 baris dilélér layang pangajén, trofi FBS, jeung duit Rp 5.000.000.
2. Pinunjul 2 baris dilélér layang pangajén, trofi FBS, jeung duit Rp 3.000.000.
3. Pinunjul 3 baris dilélér layang pangajén, trofi FBS, jeung duit Rp 2.000.000.
4. Pinunjul 1, pinunjul 2, jeung pinunjul 3 bukuna baris diterbitkeun ku FBS
5. 10 manuskrip petingan (nu asup nomine) baris dilélér layang pangajén.
6. Pajak hadiah dibayar ku para pinunjul.
Nu lianna
1. Pikeun pinunjul 1, pinunjul 2, pinunjul 3, hak nerbitkeun jeung ngokolakeun bukuna aya di FBS, kalayan hak cipta angger aya di pangarangna. Hadiah geus kaasup royalti penerbitan buku.
2. Buku pinunjul ieu saémbara diupayakeun bisa sumebar ka perpustakaan umum.
3. Bati (laba) tina ngajual buku pinunjul diajangkeun pikeun Leuit FBS.
4. Pangarang baris meunang tambahan royalti nu gedéna 10 persén tina harega jual buku, diitung per éksemplar sanggeus buku kajual maksimal 500 éksemplar.
5. Pamilon saémbara nu séjénna, nu teu asup pinunjul, bisa nerbitkeun bukuna ku sorangan.
Januari 2017
Panata Calagara


text:
Nu Mikoyan-Gurevich MiG-29 (NATO kode Fulcrum) nyaéta hiji pesawat bajoang tina kaunggulan hawa Soviet ngembangkeun di 1970s awal jeung nu hiber kahiji lumangsung Oktober 6, 1977. Ieu diasupkeun ladenan di tentara Soviét dina 1983 sarta masih dipake ayeuna ku Angkatan Udara Rusia jeung loba batur. Leuwih ti 1,100 salinan geus jadi jauh geus diwangun.Nu model virtual
Dina modeling sudut pandang 3D luar alat ieu alus teuing, kudu dicatet yén ieu téh payware heubeul (dibayar) ti Iris ayeuna freeware (jeung torek) dirobah jadi FSX. striker ieu ngabogaan sakabéh qualities 3D anu bisa urang ngaharepkeun ti payware a.
A panel 2D ieu ditambahkeun, jeung kabina virtual pisan nice hadir, sababaraha gauges geus ditambahkeun atawa dirobah pikeun nyocogkeun FSX. A manual ti penerbit anu kaasup paket ieu, éta penting pikeun maca manual nyieun kalolobaan gem saeutik ieu.
Pisan ngaapresiasi nu sanggeus burner jeung kamampuhan pikeun seuneu nu gun mesin (Pencét L keur sakabeh sanggeus burner + mesin gun + kabéh lampu)
Ngawengku tujuh model (bersih, kakuatan hawa, ferry jsb) sarta dua textures Angkatan Laut 311 Angkatan Laut 312
Prosedur jeung rujukan informasiRIS MIG-29 FULCRUM
Sejenna rujukan
Kanggo inpo nu leuwih kumaha ngapung pesawat, mangga tingal Buku Panduan hiber.
CATETAN: Pikeun ngaluyukeun beban suluh, dina kapal udara menu, klik Bahan bakar jeung beban.
Maksimum panutup Placard speeds
V1 - Speed Takeoff Putusan landasan garing
suhu baku, permukaan laut luhurna tekenan
VR - Speed Rotation landasan garing
suhu baku, permukaan laut luhurna tekenan
V2 - Speed minimum nanjak landasan garing
suhu baku, permukaan laut luhurna tekenan
Vref - Speed badarat Approach flaps 40, gear turun
suhu baku, permukaan laut luhurna tekenan
Prosedur FULCRUM Iris MIG-29
Pikeun speeds ngusulkeun, tempo rujukan kaca nu Kneeboard. Catet yén paling lampah ogé bisa dipigawé ngagunakeun beurit.


text:
Jaman baheula, di sabudeureun Jatiluhur masih kénéh loba leuweung geledegan. Ari nu ngageugeuh di éta leuweung katut gunung-gunung di sabudeureunana, hiji lelembut titisan siluman jaman Sangkuriang. Ngaranna Jonggrang Kalapitung. Awakna jangkung badag tanding gunung. Kulitna hideung lestreng. Bulu kumis jeung janggotna sagedé-gedé tambang injuk. Buukna gimbal, kakara oyag lamun katebak angin baliung. Éstu pikagilaeun jeung pikasieuneun pisan. Mun ngomong, sorana handaruan tanding gugur. Hésé ngabédakeunana, naha keur leuleuy atawa keur ambek.
Hiji mangsa, Jonggrang Kalapitung hayang nguseup di Walungan Citarum, lantaran hayang ngadahar beuleum lauk. Sanggeus ngahuleng sakedapan, taya deui carana iwal ti kudu ménta tulung ka urang lembur nu aya di sisi Walungan Citarum nya éta Lembur Cisarua. Barang nepi ka tungtung lembur, tuluy hohoak ngageroan ka urang dinya.
“Héy, urang lembur, ka darieu, euy!” sorana handaruan. Ngadéngé panggero Jonggrang Kalapitung, teu sirikna sapangeusi lembur tamplok nyalampeurkeun.
“Aya pikersaeun naon Juragan ngempelkeun abdi di dieu? Abdi sadaya sayogi upami juragan aya kapalay,” ceuk kokolot lembur.
“Ha..ha..ha..ha, hadé, hadé. Tapi ulah nyebut juragan, euy! Uing mah hayang disebut Aa!” ceuk Jonggrang Kalapitung gumasép bari muril-muril kumisna anu sagedé catang kalapa. Barabat atuh manéhna nyaritakeun kahayangna. Hayang nguseup di Walungan Citarum. Anu matak rék ménta tulung ka urang lembur, pangnyieunkeun useup anu gedé, talina anu gedé, sakalian jeung eupanna deuih.
Paménta Jonggrang Kalapitung ditedunan ku urang lembur. Terus baé digarawé babarengan, nyieun useup raksasa. Sanggeus sawatara bulan kakara anggeus, tuluy disanggakeun ka Jonggrang Kalapitung.
“Alus, nuhun, euy. Alus pagawéan téh, kapaké ku Aa mah. Ari eupanna aya?” ceuk Jonggrang Kalapitung bari ngilikan useup jeung talina.
“Aya, ieu hulu munding.”
Hulu munding dicomot, tuluy dilelepkeun kana useup. Lung baé dialungkeun ka Walungan Citarum, lebah leuwi nu pangjerona. Jonggrang Kalapitung nguseup bari dilalajoanan ku sakabéh pangeusi lembur. Nangtungna ngajégang. Sukuna nu sabeulah nincak gunung, ari nu sabeulah deui napak kana tangkal bungur anu kacida gedéna. Salila sabulan manéhna ngajega kitu; nepi ka gunung anu ditincakna jadi bongkok sarta tangkal bungurna ampir paéh anu ku urang dinya mah disebut “sarang”. Anu matak nepi ka ayeuna gunung téh nelah baé Gunung Bongkok. Ari urut tangkal bungurna jadi pilemburan anu nelah Lembur Bungursarang, bawahan Desa Cisarua, Jatiluhur.
Dina poé kaopat puluh, useup téh oyag-oyagan. Gancang baé atuh ku Jonggrang Kalapitung téh dicentok sataker tanaga. Ku lantaran lepas teuing nyentokna, useup téh ngacleng jauh pisan ka tukangeunana. Dibetot hésé. Ari pék ngait kana leuweung haur. Ku Jonggrang Kalapitung dibetot sataker tanaga, nepi ka sakabéh haur di dinya kapangkas, tapakna jadi papak lir anu beunang ngararata. Nu matak nepi ka ayeuna di dinya mah tara aya haur anu jangkung sosoranganan. Upama kabeneran aya ogé, sok peunggas, jadi papak jeung nu séjénna. Nepi ka kiwari éta leuweung téh katelah ngaranna Leuweung Haurpapak.
Jonggrang Kalapitung panasaran, lauk naon anu nyanggut téh? Barang diilikan, singhoréng ukur lauk jelér. Asup kana ceuli hulu munding anu geus jadi tangkorék. Lantaran keuheul, éta jelér téh dibalangkeun, nya ragrag di Lembur Cilélé, Désa Cisarua, Jatiluhur.
Tah, tempat ragragna jelér téh jadi émpang, anu nepi ka ayeuna ku urang Cisarua mah disarebut Kubang.
Ku lantaran teu meunang lauk gedé, lila-lila Jonggrang Kalapitung téh lapar. Karepna rék ménta tulung ka urang lembur, tapi geus euweuh saurang-urang acan, lantaran kalabur sarieuneun nénjo Jonggrang Kalapitung ambek-ambekan. Nu aya téh ngan tangkal jéngkol. Kabeneran deuih buahna meuhpeuy leubeut. Henteu talangké, jéngkol téh dipupu, tuluy dikeremus sacanggeum-sacanggeum. Na atuh barang rék kiih bet ngarasa nyeri. Singhoréng Jonggrang Kalapitung téh jéngkoleun.
Manéhna gulang-guling bari gagauran nahan kanyeri. Tuluy baé ngucapkeun supata, “Héy, tangkal jéngkol atah warah! Sia geus ngalantarankeun aing nyeri kiih! Ayeuna ku aing rék ditumpurkeun! Nepi ka iraha baé ogé, di daérah ieu tangkal jéngkol moal bisa jadi!”
Ceuk ujaring carita, sanggeus kajadian kitu mah Jonggrang Kalapitung téh leungit tanpa lebih, ilang tanpa karana. Ngan nepi ka ayeuna di wewengkon Cisarua mah teu kungsi aya tangkal jéngkol anu bisa jadi, cenah lantaran disupata ku Jonggrang Kalapitung.***
Sumber: Facebook.com
Filed under: Purwakarta | Tagged: Gunung Bongkok |


text:
Pangajaran 1
Ngaregepkeun Paguneman
Paguneman 2:
KÉMPING DI SAKOLA
Santi : Gin, saurna engké wengi Minggu badé acara kémping di sakola. Leres, kitu?
Gina : Leres. Ké énjing saurna serat kateranganana dibagikeun ku Pa Anda.
Nuning : Naha nganggo serat keterangan sagala, kanggo naon?
Gina : Serat katerangan kanggo sepuh, supados aruningaeun naon margina Pa Anda ngayakeun acara kémping di sakola.
Nuning : Oh! Saurna ieu mah kémping istiméwa, sanés kémping pramuka anu biasa. Kémping sapertos kumaha, nya?
Gina : Geuning éta Nuning mah tor terang, tisaha?
Nuning : Pédah wé barudak tos ibur. Bakal resep cenah. Sadayana ogé ngariring
Gina : Tos ibur, nya? Muhun, kamari Pa anda ngobrol sareng pangurus OSIS, rupina teras pawartos-wartos, nya?
Nuning : Muhun, Gin, aratoheun pisan barudak téh
Gina : Nya resep wé ari seueuran nu badé ngariring mah. Ongkoh kémpingna henteu matak hariwang da ieu mah tempatna di buruan sakola.
Santi : Naha ku naon henteu di alam bébas wé atuh, nya Gin? Kan langkung happy? Di sakola mah lah, teu anéh!
Gina : Nyéta, Pa Anda téhh saurna hoyong ngayakeun kémping di tempat anu caket, tapi matak resep.
Nuning : Naon waé kagiatanana téh, cenah Gin? Abdi mah panasaran?
Gina : Kamari Gina sempet papanjangan ngobrol sareng Pa Anda. Ieu mah cenah sanés kémping kawas dina kagiatan pramuka. Moal aya uji ketasngkasan, maca tanda jejak, semapur, atawa morse. Saleresna ieu mah acara ameng, ngan ameng nu kréatif. Engké urang ngariung, Pa Asép rék ngadongéng, Bu Yani rék ngajak hidep tatarucingan. Pa Hadi rék maca puisi. Tuluy engké unggal murid kedah nangtung di pakalangan, mintonkeun naon wé, kumaha kabisa masing-masing. Rék ngadongéng, maca puisi, nyanyi, dancing, atawa ngabodor. Nu penting urang bungah, énjoy sadayana.
Nuning : Saurna kedah nyandak lilin sapuluh éwang, Gin. Kanggo naon?
Gina : Tah, lingkungan sakola téh cenah rék ditata sing éndah. Urang masang lilin sareng damar séwu, sina renclang. Wah kacipta resepna, nya?
Santi : Saurna badé aya acara muter filem sagala, Gin. Leres kitu?
Gina : Muhun. Engké urangnongton filem sasarengan.
Nuning : Wah, filem naon? Ulah filem Jelangkung wé, Gin. Iiiyy!
Gina : Ih ieu mah filem saé saur Pa Anda gé Children of Heaven. Filem ti Iran anu nyarioskeun budak miskin tapi hébat pisan sumanget diajarna.
Nuning : Wah, pasti seru, atuh!
Santi : Gin, upami acarana sapertos kitu, naha bet kedah bari kémping sagala, nya? Henteu di kelas waé?
Gina : Huh, Santi mah. Diajar di kelas waé matak bété atuh! Tempat diajar téh sanés mung ukur ruang kelas. Tapi lega pisan, dunya sakurilingeun urang gé sami ruang tempat diajar.
Santi : Deuh! Non Gina mah ari nyarios téh mani siga nu enya. Pokona Santi gé satuju lah. Sawaktos-waktos mémang kedah aya acara sapertos kitu, ngarah henteu bosen. Ngarah pikiranurang fresh deui. Nya henteu? Hayu ah, urang wartosan réréncangan nu sanés!
[tina buku Sabasa 7A (Revisi) kaca 8 – 11]
Jawab pananya di handap!
- Pasualan naon anu dipadungdeungkeun ku Agung jeung Feri téh?
- Naon sababna cenah Feri horéameun ngomong ku basa Sunda?
- Ceuk Agung basa jeung budaya Sunda téh henteu tinggaleun jaman. Naon cenah buktina?
- Cing terangkeun ku hidep, naon anu dimaksud chating dina internét téh?
- Saha anu boga idé ngayakeun kémping di sakola téh?
- Naon cenah maksudna?
- Rék aya acara naon baé dina éta kémping téh?
- cing terangkeun kumaha ceuk pamanggih hidep, hadé atawa henteu aya acara kémping di sakola kitu téh?
Tinggalkan komentar
Belum ada komentar.
Comments RSS TrackBack Identifier URI


text:
KUMPULAN
DONGENG BASA SUNDA
Senen,
7 Mei 2012
Kacatur
kacaritakeun cak kolot, dihiji tempat anu ayana di Kabupaten Bekasi, Kecamatan
Bojongmangu, Desa Sukamukti aya hiji lembur nu ngarana Cipeucang. Kunaon eta
lembur téh dingaranan Lembur Cipeucang, cak kolot baheula diieu lembur téh loba
sasatoan terutama Peucang, Sato bangsaning embe anu awakna leutikeun ti embe.
Di ieu tempat téh
aya cai anu ngocor titungtung kidul nepi tungtung kaler nu di sebut
Cipamingkis. Tah di Cipamingkis ieu bangsaning sasatoan ngarinum terutama
Peucang. Kusabab cai téh jadi tempat kahirupan mahluk anu harirup sato,
tatangkalan oge jalma kabeh ngabutuhkeun cai.
Tah kusabab kitu
ieu Lembur téh dingaranan Lembur Cipeucang. Asalna tina ngaran sato nyaeta
Peucang jeung cai anu ngalir di eta tempat, Ci = Cai anu ngalir di eta tempat,
Peucang = sato anu loba baheula didinya. Disebut weh Cipeucang.
Nepikeun kiwari
oge masi aya keneh Cipamingkis anu ngalir di Cipeucang, jeung masih loba jalma
lamun usum halodo kacaraina téh ka Cipamingkis éta.
Jeung hiji deui di
ieu lembur téh lahir saurang jajaka nu ganteng ngalempereng koneng loba nu
resep jeung nu bogoh. Tepatna kaping 16 sasih Mei warsih 1987 di lahir keunana.
Dugi ayeuna eta jajaka téh aya keneh ayeuna kuliah di UPI Kampus Purwakarta nu
jenenganana Ojim Suryana téa.
Jaman baheula
dihiji tempat/werwengkon didinya téh kacaritakeun lembur anu kacida sarienen
nana jelema ngaliwat kadinya, yen beja didinya ari peting tara aya lampu,
pokona paroek jeng loba begal. Lamun aya jalma peting-peting liwat kandinya cak
beja sok dicegat garong/begal pokona sakumaha harta nu dibawa ku jalma téh kudu
dibikeun ka garong lamun hente diancam bakal dipaehan atawa disiksa.
Caritana yen
brgal/garong anus sok nyegat ditempat etatéh nyaeta jalma anu cicing di tempat
eta, penduduk didinya kusabab kitu jalma sarieuneun liwat kadinya téh.
Jeung deui anu
jalma anu nempatan tempat eta téh jaragoan utamana jago kadugalan.
Kusabab kitu jalma nyarebutna eta tempat Siluman, lembur Siluman terusnamah.
Eta tempat téh aya di Kabupaten Subang, Kecamatan Pabuaran. Tah ayenamah
Silumantéh jadi ngaran Desa nyaeta Desa Siluman.
Da ayeunamah aman
biasa waé kos daerah nu sejenna eweuh begal eweuh garong, kecuali katukangeun
lembur etatéh aya trotoang panjang da nepi ayeunage sok sarieuneun jalma liwat
kadinya tipeuting mah. Tah kitu caritana kunaon eta tempat téh disebut Siluman,
nu ayeuna Desa Siluman.
Jaman baheula aya
Kuya imah-imah di sisi muara. Gawena ngahuma, ngahumatéh indit isuk datang sore
magrib. Hiji poe Kuya keur di huma, aya hujan geode bari jeung angina.
Tatangkalan rarungkad imah Kuya oge kaapungkeun murag ka leuwi brus ti teleum.
Sakadang Kuya sedih kacida, isukana manehna ngieun dei anu leuwih keker supaya
te kabawa angina. Hiji poe manehna balik ti hima, Kuya téh masak pikeun dahar
sore. Sabot masak Kuya kacai hela, keur di cai katingali hasep ngebul dina
suhunan imahna ku Kuya diburu tapi imah geus angus seneuna gede nakeranan. Kuya
téh ceurik. Keur kitu jol bae Monyet kolot.
Monyet ngomong ka
sakadang Kuya, “tong ceuri sakadang Kuya ngieun deui imahmah!”
“Anu matak sakadang Monyet lain sakali wae kacilakaan imah téh bareto kabawa
angina. Kudu kumaha akalnanya supaya imah awet?”
cak sakadang Kuya!
Sakadang Monyet ngajawab, “gampang atuh, ngarah imah ulah cilakamah dibawa bae,
ulah ditinggalkeun. Pek ngieun dei anu alus tur kuat ke lamun geus anggeus
arang tangkodkeun kana tonggong anjeun, pantone sakira asup sirah supaya
gampang ngelokeun sirah ka jero. Eta papatah téh ku Kuya diturutkeun, saenggeus
anggeus prak ditengkodkeun dina tonggongna, monyet anu memenerna. Nah ti
haritamah imah sakadang Kuya téh sok dibabawa bae, digagandong.
Rincian Dongeng:
Judulna : Kuya
Ngagandong Imahna
Bahasana : Kasar
Palakuna : Sakadang
Kuya jeung sakadang Monyet
Watek palakuna :
Sakadang Kuya =
Getol daek digawe, gampang putus asa an, te kuat kena musibah.
Sakadang Monyet =
Daek babantu jeung mere saran
Tempat/latar :
Baheula dihiji kebon deket walungan
Eusi/hikmah nu
bisa di cokot :
Jadi jalma kudu
getol kos sakadang Kuya tapi tong gampang putus asa jeung tong bodo. Jeung kudu
daek babantu ka batur kaos sakadang Monyet.
Kacaritakeun
jaman baheula aya oray naga geus lila ngalamun hayang nyaba ka kahiyangan.
Unggal isuk eta oray téh osok dangdan mapantes maneh. Tapi keukeuh teu ngarasa
ginding lantaran teu boga perhiasan, mangkaning arek ngadeheus ka dewa. Sanggeus
mikir manehna inget ka sobatna sakadang titinggi, maksudna arek nginjeum tanduk
ka sakadang jago haritamah jago téh aya tandukan menta di anteur ka titinggi.
Sanggeus aprok dicaritakeun sakabeh pamasalahan naga ka jago. Maksudnamah
nginjeum tanduk ka jago, engke dianteurkeuna deui ku sakadang titinggi cak
sakadang naga.
Hayam
jago teu nembalan lantaran apal jahat jeung licikna naga. Lila-lila naga
ngarayu, jago oge merekeun tandukna ka sakadang naga. Cak naga ka jago “engke
tandukna dibalikeun deui dianteurkeun ku titinggi samemeh balebat, lamun
balebat can balik wae bisi kaula poho ngawangkong jeung dewa, anjeun mere tanda
weh kongkorongok sing tarik.” Geus kitumah jung weh naga jenug titinggi the
arindit. Isukna samemeh balebat hayam jago kongkorongok satakerna. Sakali dua
kali titinggi teu datang wae, terus jago téh kongkorongok sababaraha kali deui,
tapi tetep titinggi teu dating keneh bae. Nepi ka brayna berang titinggi teu
datang-datang.
“Keun sugan cenah peuting engke” pok hayam téh. Tapi weleh ditunggu nepi
kasubuh titinggi teu dating keneh wae. Pohara ambekna hayam jago nepi ka
nyancam lamun titinggi dating arek di pacok nepikeun ka paehna. Ti harita hayam
jago téh tiap-tiap subuh kongkorongok sarta mun papanggih jeung titinggi sok
langsung dipacok nepi ka paehna, males pati dumeh kungsi ngabobodo.
Rincian Dongeng:
Judulna : Hayam
Kongkorongok Subuh
Bahasana : Kasar
Palakuna : Hayam
Jago, Titinggi jeung Oray Naga
Watek palakuna :
Oray Naga = jahat,
sok nipu, teu sukur, sok hayang nu batur.
Titinggi = Daek
wae di titah sanajan salah, teboga pamadegan.
Hayam Jago = Babari
percaya, gampang dibobodo.
Tempat/latar :
Hiji tempat jaman bahela nyaeta di leuweung
Eusi/hikmah nu
bisa di cokot : Ari hirup téh ulah sombong, adigung, ulah sok nipu, jiga Oray
Naga. Ulah sok daek wae di titah lamun salah jiga Titinggi. Ulah gampang di
bobodo bisi kaduhung, ulah gampang percaya ka jalma jiga sakadang Hayam Jago.
Kacatur jaman
baheula aya dua jalma adi lancek. Nu cikal ngarana Jana, ari nu bungsu Jani.
Ki Jana ka asup jelema benghar, lega sawah lega kebon. Tapi koret, tara barang
bere jeung tutulung. Tapi Ki Jani mah bari jeung miskin oge ari boga rejeki téh
sok mere kanu butuh.
Hiji poe Ki Jani nginjem beas ka Ki Jana tapi manan dibere malah dicarekan.
Untung pamajikan Ki Jana karunyaeun. Susulumputan ti salakina mere beas ka Ki
Jani sacangkir jeung lauk asin. Bari nalangsa Ki Jani balik ditengah jalan
aprok jeung aki-aki awakna begang lempangna rumanggieung, atuh karunyaeun
diajakan ka imahna. Nepi imah beas dibubur saenggeus asak didalahar bareng. Isuk-isuk
keneh aki-aki téh geus pamitan. Memeh indit aki-aki téh mere jimat ka Ki Jani
mangrupa lilisungan jeung haluna tina perak. “Naon wae anu dipikahyang ku
ujang, sebutkeun wae bari nyebut Tutu! Tutu! Tutu!’tilu kali,” ceuk aki-aki téh,
engke tangtu haluna nutu sorangan, sarta anu dipikahayang kaluar tina jero
lisung. Ngereunkeunana lisung kudu dibere taneuh saetik. Gancangna carita Ki
Jani geus benghar, tapi tetep resep ngabantu jeung tutulung kanu susah. Barang
Ki Jana ngadenge adina beunghar manehna sirik , bari boga niat jahat hayang
miboga jimat eta. Hiji peuting Ki Jana datang Ka Jani, ku Ki Jani dicaritekeun
kabeh ka Ki Jana carana make lisung. Terus dibawa minggat ku lanceukna ka alas
pentas. Mangsa dina kapal geus eweuh uyah Ki Jana menta kalisung uyah kaluar
uyah téh teu ereun-ereun, Ki Jana poho teu mawa taneuh. Nepi ka kapalna kelebuh
teleum. Ti harita cai laut jadi asin.
Rincian Dongeng:
Tema : Perang
Duduluran
Judulna : Cai Laut
Asin
Bahasana : Kasar
Alur/plot :
Ngagunakeun alur maju
Cara Nyarita/
Sudut Pandang : orang ka 3 palaku utama
Palakuna : Dua
urang adi lanceuk: lanceukna Ki Jana, Adina Ki Jani.
Watek palakuna :
Ki Jana = Sarakar,
koret, embung tutulung kanu susah.
Ki Jani = Bageur,
berehan, daek tutulung kanu susah.
Tempat/latar :
Jaman baheula di hiji lembur. Eusi/hikmah nu bisa di cokot :Jadi jalma ulah
koret jeung jahat, siga Ki Jana anu tung-tungna bakal cilaka. Kudu kos Ki Jani
bageur sok daek nulungan batur, hirupna jadi senang tur tentrem
Kacatur jaman baheula di Pulo Jawa Beulah kulon, aya hiji karajaan anu rajana
Prabu Rakata. Sang Prabu gaduh dua putra. Anu cikal Raden Sundana anu bungsu
Raden Topobrana.
Haritamah Pulo
Jawa sareung Sumatra téh ngahiji. Kumargi Prabu Rakata parantos sepuh pisan,
mangka karajaan téh di titipkeun ka putra-putrana, tur di bagi dua belah wetan
ku Raden Sundana, belah kulon Raden Topobrana. Terus Sang Prabu téh indit
ngabagawan anu tempatna dibates dua nagara nu dibagi dua tea, anjeunna teu
nyandak nanaon tibang guci pusaka nu dicandak. Hiji mangsa dina taun ka genep
Sang Prabu téh ngadangu yen putrana parasea Raden Sundana ngarugrug karajaan
raina Raden Topobrana. Sang Prabu téh ceg ka guci anu tos dieusi cai laut tea,
terus indit ka medan laga kasampak dua putrana keur perang campuh atuh bendu
pisan si anjeunanana. Ningali ramana sumping reg weh perang liren, dua putrana
langsung nyampeurkeun cedok weh nyareumbah ka Prabu Rakata kitu dei para
parajuritna. Atuh dua putrana beak bersih diseukseukan pampangnaman Raden
Sundana nu wani ngarug-gug nagara raina. Dua putrana anu tarungkul téh nyarek,
atuh Sang Prabutéh langsung gadeg, ceg kana guci pusaka tea. Terus cai laut anu
dina guci dikucurkeun disapanjang wates dua nagara, teras guci anu tos téh
kosong téh disimpen ditapal bates dua karajaan tea, anjeunanana indit deui ka
tempat pang tapaanana. Teu lami eta bates anu tilas disiram ku cai laut téh
ngajanggelek jadi selat. Nu kiwari disebut Selat Sunda. Nu mawi dinamian Selat
Sunda lantaran Raden Sundana sarakah hoyong wilayah anu raina. Dugi ramana
ngadamel wates nganggo guci pusaka anu caina dikucurkeun terus jadi selat. Tur
guci anu disimpen dina wates téh ngajanggelek jadi gunung, nu katelah Gunung
Rakata atanapi Gunung Krakatau. Tah kitu sasakala Selat Sunda sareng Gunung
Krakatau téh.
Rincian Dongeng:
Tema : Perang
Duduluran
Judulna : Selat
Sunda Jeung Gunung Krakatau
Bahasana : Lemes
Aur/plot :
Ngagunakeun alur maju
Cara nyarita/sudut
pandang : orang ka 3 palaku utama
Palakuna : Prabu
Rakata, sareng dua putrana: Raden Sundana sareng Raden Topobrana
Watek palakuna :
Prabu Rakata =
Arip, adil, tur bijaksana.
Raden Sundana =
Sarakah
Raden Topobrana =
Embung ditindes
Tempat/latar :
Jaman baheula di Pulo Jawa belah kulon.
Eusi/hikmah nu
bisa di cokot : Jadi jalma kudu arif, jujur, adil tur bijak sana kawas Prabu
Rakata, ulah Sarakah jiga Raden Sundana.
Senin, 03 Maret 2003
Kacariotakeun baheula dina hiji tempat aya oray naga keur nawu balong. Sungutna
ngegel kana tangkal huni, buntutna dibrlitkeun kana pancuh tambakan beulah
dieu. Awakna malang dina balong tea, tuluy di ayun keun goplak, goplak, goplak
dipake nawu baloing tea.
Teu kungsi lila balong téh saat laukna sing kocopok loba. Jol datang gagak
kadinya haritamah gagak téh buluna bodas ngeplak. Ujug-ujug corokcok weh laukna
dipacokan nepi beak lauk nu baradagnamah.
Ku oray sanca katempoen gagak maling lauk, geuwat digenggereuhkeun, tapi gagak
ngalah beuki ngahajakeun. Atuh oray ambek sebrut bae diudag gagaktéh. Gagak téh
hiber kuorang diobrot, gagak téh bingung da diberik wae sieunen katewak.
Kabeneran aya nu keur neleum, gebrus bae gagak téh asup ka jero pijanaan. Atuh
ari muncul deui téh geus lestreng .
Barang jol oray sanca téh panglingeun, da jadi hideung lestereng. Pok weh oray
sanca nanya, “mahlik hideung maneh nempo sakadang gagak teu bieu liwat kadieu?”
Gagak téh sorana digedekeun, ngomongna oge basa Betawi, da sieunen katara,
“Engga, gaaaa!”
Tah kitu sasakalana manuk gagak buluna hideung jeung sorana gaaa, gaaaak!
Rincian Dongeng:
Judulna : Gagak
Jadi Hideung
Bahasana : Kasar
Palakuna : Gagak
jeung Oray Sanca
Watek palakuna :
Gagak = Badeur,
sok daek nyopet, te bisa digeunggeureuhkeun.
Oray Sanca =
Getol, daek usaha, rajin.
Tempat/latar :
Caritana jaman baheula di hiji balong nu loba laukan
Eusi/hikmah nu
bisa di cokot : Ari jadi jalma téh kudu getol daekan, ulet, usaha lamun hayang
bog amah kos sakadang Oray Sanca. Ulah jiga Gagak baong, haying ngenah doing
embung gawe.


text:
Hanung Bramantyo
Setiawan Hanung Bramantyo leuwih dipikawanoh Hanung Bramantyo (gumelar di Yogyakarta, 1 Oktober 1975; umur 42 taun) nyaéta saurang aktor tur sutradara asal Indonésia.[1] Dina kahirupan pribadina, Hanung jeung Yanesthi Hardini kaayaan rumah tanggana keur aya di tungtung tanduk.[1] Prosés perceraian Hanung anu geus miboga hiji budak lumangsung di Pangadilan Agaman Jakarta Selatan.[1]
Di bulan Pébruari 2009, sutradara film pondok JK ieu, geus resmi jadi duda.[1] Sanggeus jadi duda, bapa ti Barmastya Bhumi dikabarkeun ngajalin hubungan spesial kalayan artis Zaskia Adya Mecca.[1] Tapi mindeng sok teu ngaku ayana hubungan téh, tapi dina Senén (14/9) peuting, tempat di Masjid At Taqwa, Kemayoran Baru, Jaksel, Hanung mantep nikah ka Zaskia, kalayan mas kawin mangrupa duit tunai Rp80.897.000, sutradara GET MARRIED 2 ieu resmi jadi salaki Zaskia.[1]
Taun 2010, Hanung diwartakeun dipariksa ku Kapulisian Kalimantan Kidul.[2] Sutradara ieu disangka geus narima duit sagedé Rp1,4 milyar patali keur nyieuna film ASMAUL HUSNA.[2] Tapi hanjakalna, duit ieu disinyalir minangka hasil kajahatan.[2] Béjana perkara ieu ogé nyeret ngaran penyanyi Opick, Hanung sorangan ngarasa dirina saukur korban.[2]
Karir[édit | édit sumber]
Dina Festival Film Indonésia (FFI) 2005, Hanung kapilih minangka sutradara pangalusna liwat filmna, Brownies pikeun Piala Citra - film layar lebar.[1] Dirina ogé dinominasikan minangka sutradara pangalusna pikeun film carita lepas, liwat SAYEKTI DAN HANAFI, tapi dirina saterusna diéléhkeun ku sutradara Guntur Soehardjanto.[1]
Film-film anu disutradaraan ku Hanung di antarana,
- LENTERA MERAH (2006)
- JOMBLO (2006)
- SAYEKTI DAN HANAFI (TV) (2005)
- CATETAN AKHIR SEKOLAH (2005)
- BROWNIES (2004)
- WHEN... (2003)
- GELAS-GELAS BERDENTING (2001)
- TOPENG KEKASIH (2000).<[1]
Salian ti éta, Hanung ogé ngarahkeun film TINGKLING GLASS, anu saterusna ngahontal Jawara III Bronze 11th Cairo International Film Festival (CIFF) Category TV Program di Mesir.[1]
Karya spektakuler Hanung ditembrakkeun liwat film AYAT-AYAT CINTA(2008), hiji film religi anu diangkat ti novel suksés karya Habiburrahman El Shirazy jeung judul anu sarua.[1] Dina film éta, duda jeung saurang anak ieu, ngajak Fedi Nuril, Rianti Cartwright, Carissa Putri, Zaskia A Mecca, sarta Putri Indonésia 2002, Melanie Putri ngabintangan film anu ogé suksés diputer di Malaysia sarta Singapura éta.[1]
Suksés film ieu, ogé dituturkeun kalayan kaberhasilan album OST AYAT-AYAT CINTA (2008) anu di jerona ngeusi 12 lagu anu dibawakan Rossa, Ungu, sarta Sherina.[1]
Hanung sorangan kungsi kuliah di Fakultas Ékonomi Universitas Islam Indonésia tapi henteu dipungkasna. Saterusna pindah diajar dunya film di Jurusan Film Fakultas Film sarta Télévisi Institut Kesenian Jakarta.[1] Sadeui nungguan prosés sidangna, Hanung ngabuktikeun deui kiprahna minangka sutradara ngora berbakat.[1] Babarengan Starvision manéhna hayang ngulang suksésna tiheula liwat film AWÉWÉ BERKALUNG SORBAN anu diangkat ti novel karya Abidah Al Khalieqy.[1]
Dina taun 2011, filmna, jadi kontroversi di lemah cai.[1] Sawatara pihak ngancem sangkan film ieu henteu tayang.[1] Sanggeus sempet témbong di layar rubak, film? sempet baris ditayangkeun di salah sahiji stasiun télévisi swasta, SCTV.[1] Tapi, alatan dianggap ngeusi ngeunaan pemurtadan, film ieu gagal tayang sanggeus Front Pembela Islam (FPI) ngadatangan kantor SCTV.[1]
Filmografi[édit | édit sumber]
Minangka sutradara
- Topeng Kekasih (2000)
- Gelas-Gelas Berdenting (2001)
- When... (2003) - (Pilem Pondok)
- Brownies (2004)
- Catetan Akhir Sekolah (2005)
- Sayekti Dan Hanafi (Tipi) (2005)
- Jomblo (2006)
- Lentera Merah (2006)
- Kamulah Satu-Satunya (2007)
- Legenda Sundel Bolong (2007)
- Get Married (2007)
- Ayat-Ayat Cinta (2008)
- Doa Yang Mengancam(2008)
- Wanita Berkalung Sorban (2009)
- Jk (2009) - (Pilem Pondok)
- Get Married 2 (2009)
- Menebus Impian (2010)
- Sang Pencerah (2010)
- Tendangan Dari Langit (2011).[2]
Minangka pameran
- Jomblo (2006) - minangka koki
- Lentera Merah (2006) - minangka Déwan Alumni 65
- Get Married 2 (2009) - minangka pemarkir mobil
- Get Married 3 (2011) - minangka jelema lolong.[1]


text:
Geus tara ngadéngé sora turaés atawa sora tonggorét nganteur surupna panon poé. Wanci sariak layung taya bédana jeung wanci carangcang tihang, mulan-malén kandaraan ngagerung sapaparat jalan. Estuning wanci geus teu bisa dibédakeun ku tanda-tanda alam. Nyaan, kaayaan hirup di kota jauh mela-melu jeung kaayaan hirup di lembur. Idek liher di lembur anu sakitu réhé comrék, tiis ceuli hérang mata. Cai cur-cor ngagenyas ngocor ti girang ka hilirkeun.
Cihcir nihtir, bebence rabeng luhureun tangkal, dibarung ku sada caricangkas nu silih sambat jeung baturna. Kalong gégér sing gayabag, napuk dina tangkal loa. Sora-sora nu ayeuna kasilib ku sora duk-dok tatangkalan nu dituar, sora mesin setum nu ngadudud mémérés jalan nu legok balas katinggang cihujan. Cileuncang teu daék orot, nyurung-nyurung runtah nu ngahunyud dina susukan. Teu kalis saat, mangsa hujan ngecrek cai hanjat tina talun, nguyumbang di palataran. Lain ukur bécék deui, seseringna jadi banjir, jadi caah. Mawa sasalad nu kacida lobana keur balaréa.
Satadina ujang téh atoh ema diajak nyaba ka kota, hayang ginding bari loba luang. Ulah kurung batok siga nu lian. Tapi geuning jauh ti ema hirup lain nambahan senang. Tanaga dipeleter bari hasilna teu pira. Hasil-hasilna mah éta ogé, ngan édas sakumaha waé lobana tara ieuh ngarasa kaleuleuwihi bisa méré mawéh atawa bisa heureut neundeun. Estuning ujang gawé geus béak déngkak, ngusahakeun hirup sangkan senang. Tapi geuning jauh pisan tina panyangka. Méméhna ngarasa kataji pédah ujang biasa diajak nganjang ka unggal lembur bari didegdeg dihiap-hiap. Lila-lila ujang jadi tongtonan. Mindeng pada nyurakan. Ongkoh maranehna resep ningali ujang, ngan orokaya mun ujang nyampeurkeun kalahka sok paburiak. Malah nu sing jarerit oge aya. Budak leutik mah sok hing teh ceurik, ngawiwiw dina aisan indungna terus nyusup ménta disusuan. Ari nempo nu kitu ujang sok terus inget ka ema. Hayang nyusu deui ka ema. Najan enya susu lanyéd, tapi dina dada ema ujang ngarasa tingtrim.
Apan ujang teh hayang nyobaan diajar usaha basa harita indit teu bébéja. Ujang hayang diajar ngumbara. Satadina ujang lunta sakaparan-paran, nuturkeun indung suku teh hayang bisa nulung ka indung. Ema teu sirikna notog-notog manéh mélaan sangkan anak kaparaban. Sok teu téga ningal ema ngadua-duakeun huap. Anak reuay parabaneun, géntél kéak bari euweuh batur pakumaha. Tuda ema nyaah ka ujang siga ka orok karak borosot, ditatap, diusap, teu sirikna dicokcrokkan unggal waktu ku kadeudeuh. Aya genah aya ragab ari ema geus nanangkeup ujang téh. Ema mah siga embung boga anak gancang gedé, gancang macakal hirup sorangan.
Saprak diajak ulin rada jauh ti imah, ujang beuki panasaran, hayang ngalaman hirup nempo rupa-rupa kamonésan. Pangrasa ujang, ema bakal atoh lamun ningali ujang loba kamajuan. Ujang ayeuna geus robah ema. Meureun ieu nu disebut hirup sabenerna. Kudu usaha sangkan nyawa betah nyangsang dina badan. Teu nyangka sacongo buuk bakal hirup aya dina jero kurungan. Teu bébas siga sasari ujang téh ema. Di lembur sok sagala nyampak da ema bakating ku getén kanu jadi anak. Sagala kari top. Ema sok neuteup ceuleumeut lamun ujang sasarap, siga anu reueus ningali anak ponyo barang dahar. Eumh, ayeuna mah ujang ukur bisa nungguan sapaméréna ti dunungan.
Mun ema ningali ujang ayeuna, pasti ema bakal kalinglap ku anak sorangan. Ujang geus pinter ema, da diajar unggal rénghap. Getol solat tara jauh ti sajadah sok sanajan aya di jalan, bisa naék motor, dina waktuna kudu maén titér oge bisa, nari topéng, ngagitar, ah naon waé ogé geuning bisa ema ari leukeun diajar mah. Hirup ujang tara jauh ti kendang ema, da éta mah hiji tanda yén hirup téh kudu bisa mawa diri, sarua jeung ngibing anu kudu nincak kana wirahma. Sareundeuk saigel teh apan kudu aya dina bener. Lamun nogéncang bisi katelah cul dogdog tinggal igel.
Ngadago-dago waktu sangkan ujang bisa balik ka lembur, tapi geuning léngkah kalah beuki jauh. Bari ujang ayeuna teu bisa balik sorangan da rumasa teu nyaho jalan. Bongan tadina lunta sakaparan-paran. Ujang teh sono ka ema, hayang ngagéléhé dina lahunan ema. Sono disaliksik bari diusapan sirah. Rido ujang digalendut ku ema. Da ema mah céréwéd ogé kawantu ku nyaah. Ujang henteu ngarasa nyeri hate basa ku ema rada digetrik. Ujang lain pundung atawa ngarasa ditundung basa miang rebun-rebun. Mémang teu ngabibisani rada teu genah haté basa disapirakeun ku si Ranggé nu huntuna ranggéténg. Loba diléléwé ku papada babaturan cenah ujang téh anak bawang. Tara kabawa jadi balad lamun keur waktuna aya raraméan di lembur. Ngan ka ema ujang bisa nepikeun sagala karungsing haté. Ngan ka ema ujang bisa percaya. Ayeuna jauh ti ema, beuki karasa nu nyaah ka ujang téh ngan ema.
Lamun ditengetan anu gemet, hirup ujang téh ayeuna teu bisa leupas tina kadali nu séjén. Ujang kudu nurut dititah diituh-étah, cukup ku pangenyed jeung panyeprét. Lamun ujang dongko bari ngahormat ka nu ngariung di hiji tempat, saréréa emprak atoh ningali ujang boga kasopanan. Lamun ujang solat, nu nempo oge ngarasa reueus. Nu seuri ager-ageran, silih tunjuk silih sigeung jeung nu deukeut, bari metakeun naon-naon anu bieu dilakukeun ku ujang. Teu ieuh ngarasa éra atawa sieun nyigeung parasaan. Da anggapan maranéhna ujang mah teu boga rasa, teu boga kaera. Ema ujang teh pan matak pinter kana sagala oge pédah ujang boga rasa. Ngan nu ngabédakeun téh tina basa. Ujang teu bisa kedal ucap ngébréhkeun rasa. Ngan ukur ku réngkak pari polah.
Ujang kudu séhat tur nunjukkeun karumasa ku rasa senang. Motah bari bisa nunjukkeun rasa bagja pikeun jalma réa. Ujang kadang-kadang maké kedok atawa topi keur nyumputkeun cimata nu ngagarendang. Leuwih loba cimata nu kateureuy nu nyelek kana angen. Leuwih loba deui getih anu teu dipirosea ku kasarakahan manusa. Ema, tingali suku ujang ayeuna manjangan, teu petekel. Nu biasana leumpang égang atawa ngagégag ayeuna kudu perténtang. Luncat kana motor ngabiur ka tengah jalan sabot lampu setopan beureum teu ieuh jadi matak diudag polisi. Ujang, anak ema, ayeuna gagah. Aya éta gé hayang mantuan polisi nartibkeun jalan raya, atawa mantuan amang-amang tukang parkir, prat-prit niup piriwit. Leuh, hésé ema, da biwir ujang rubak, inggis piriwit kateureuy.
Poe ieu ujang téh ngarasa capé ema. Da jeung enyana atuh, ujang mah teu bisa barang dahar balakecrakan siga batur. Dahar nungguan sapaméréna. Ti poé ka poé, kadaharan nu aya ngan éta-étana, ukur cau jeung kacang suuk. Dina waktuna ujang capé hayang saré, tetep kudu barang gawé, kapaksa dilakonan, daripada kudu nandangan lapar diparak pada ngantep. Malah sakapeung mah ujang sok diceprét. Ujang rumasa ema, hirup kudu bisa muhapékeun diri. Manakitu ogé geus nasib ujang nu kuat. Nasib nu moal bisa dirobah deui da geus kitu kakuduanana.
Ema ulah geruh lamun engké ema nyaho naon pagawéan ujang di kota. Bisi ema nandang wiwirang. Ujang mah ngan hiji cita-cita hayang bisa nyenangkeun ema. Lamun ema aya di dieu, meureun ema bakal ceurik balilihan ningali ujang pada nanggap, ningali ujang kudu papanasan di parapatan, di lampu setopan. Teu saeutik jelema nu ngarasa kahibur ku kalakuan ujang ema, bari sung-song méré duit kana dudukuy nu dikurilingkeun ku ujang. Ujang tetep inget kana papagah ema, ulah ngahinakeun diri hayang dipikarunya ku deungeun. Hirup kudu daék usaha sorangan. Tapi nya kitu téa, ceuk ujang ogé ema ulah nyeri haté ningali kaayaan ujang ayeuna.
Nincak aspal dina morérétna panon poé kacida panasna. Da ujang mah teu bisa disendal. Baju mah bisa ganti unggal poé kadang-kadang mah sok hayang teu dibaju ujang mah lah. Sok asa riged awak ari bajuna buni teuing teh. Hayang jiga di lembur wé ku ema mah tara digarah-geureuh teu dibaju sabot hareudang atawa najan salawasna ogé. Ujang kudu apal waktu iraha kudu ngahibur nu ngaliwat di jalan. Da geuning sanajan aya lampu setopan, anu teu tartib mah angger aya. Ujang kudu ati-ati ema. Sabenerna ujang ogé sieun atuh nénjo mobil, motor pasulibreng siga nyiruan, teu eureun-eureun. Singsuliwer siga siraru onaman gancang ngaberikna bari ngeunah didahar. Ku éngang mah apan matak buncunur.
Tah ema ulah jadi leutik haté, lamun engké ema apal naon pagawéan ujang. Ujang ngadogér ema. Ujang jadi dogér. Ulah sedih nya ema, ujang geus ngawiwirang ema. Pan ceuk ema oge turunan ema mah cadu kudu daék hirup dina pangawasa deungeun. Sabab lamun hirup geus aya dina kakawasaan batur bakal hésé ngalepaskeun diri, bakal hésé néang kabagjaan diri. Nyaan, bener pisan caritaan ema, ayeuna kabuktikeun pisan ku ujang.
Ayeuna ujang geus sawawa, geus bisa ningali kalawan écés ka sasama. Aya cawéné nu siga ema, ujang resep ka manéhna. Tapi nya kitu téa deui bae. Ujang teu bisa kumaha. Da itu ogé ngan bisa aprek-aprekkan, hésé padeukeut jeung ujang, ukur bisa silih rérét ti kajauhan, kadang-kadang mah semu anu ngelétan. Ari keur waktuna mareng mah. Ujang jeung si nyai teh sok babarengan. Malah sok pada ngalejokeun ujang kudu ngarayu si nyai di hareupeun jelema loba, niru-niru kumaha carana nyium lebah embun-embunan. Tapi da si nyai mah wanteran, biwirna teu sirikna manyun, nyosor hayang dicium ku ujang. Aduh, ema lain genah pada ngalalajoan mah. Jauh pisan tinu disebut mesra. Pada nyurakan, diayeuh-ayeuh téh si nyai mah sok kalahka ngahajakeun. Ngagieut-gieut bujur nampeu hareupeun beungeut ujang, ema. Ujang mah sok éra parada, ripuh nyumputkeun beungeut ema lamun kudu aya adegan hot jeung si nyai di sisi jalan. Eta da si nyai mah boga kamonésan make kudu mukakeun seléting atawa nyingsatkeun erokna bari tutunjuk kana palangkakan sagala.
Padahal ujang mah hayang kitu-kieu jeung si nyai teh lain dinu nembrak. Hayang dinu buni. Malar karasa nikmatna. Ujang moal milih-milih rupa, mindah-mindah rasa. Da geuning sagala rupa nu aya di si nyai sarupa jeung ema. Ngan bedana teh si nyai mah leuwih wantér, jeung siga rada teu boga kaéra. Make papakéan bur-bér, diréndaan, ditarétés benang emas, reunceum ku kangkalung jeung gelang, beubeur beureum dirantéan. Béda sotéh meureun pédah gaul di kota.
Naon bedana atuh ema, ujang oge boga kahayang hirup tingtrim dina laki-rabi. Ulah hayoh waé dipeleter kudu ngusahakeun hirup maranéhna ku kaparigelan ujang jeung si nyai. Ujang hayang indit ti dieu ema, kabur mawa si nyai. Ujang hayang balik ka lembur urang anu liuh ku tatangkalan. Ujang arék nyieun tempat anu buni keur si nyai sina jongjon ngurus anak. Ujang bakal jadi bapa. Ujang mah moal siga bapa ujang anu cruk-crék waé kawin, anak reuay bari embung ngurus. Ujang moal nganyerikeun haté si nyai.
Ujang ukur bisa ngusap dada basa si nyai éjégélér ménta dikawin ku si Rojér. Da éta cenah kairut ku imut kanjut si manéhna. Nu matak dingaranan si Rojér ogé pédah tukang ngarojér beurang peuting, teu kaopan si eta mah. Nempo ban dirojér, nempo tihang listrik ogé hayoh dirojér, malah hayam ogé diudag-udag arek dirojér. Nu matak nyeri haté mah lain pédah si nyai geus embung deui ka ujang, ema. Geuning si nyai mah ongkoh ngomong rék micinta ka ujang saumur hirup tapi sulaya tina jangjina. Malah ka ujang teu kungsi megatkeun duriat ku kecap putus, ujang ukur bati jumerit dina ati, ningali si nyai dirojér ku si Rojér diriung-riung ku jelema réa. Maranéhna surak ayeuh-ayeuhan nenjo si nyai tipepereket nangkeup ka si Rojér. Atuh si Rojér ogé mani asa pangaingna.
Enya Ema jodo mah jorok. Si nyai abong kudu dikersakeun ngajodo jeung ujang. Manéhna datang bari aluman-alimen, nyéléndé bari jeung ogo. Si nyai ménta dihampura téh ku sikep, celepot deui celepot deui nyium kana mata, kana irung bari ngusapan sirah ujang. Teu sirikna nyontrolan, ngongsog menta dipikarunya. Si nyai téh meleg-meleg geus nganyerikeun hate ujang tapi naha bet teu riuk-riuk ngarasa salah. Geus payah dikeureuyeuh ku si Rojer hayoh ayeuna menta ditulungan ku ujang ema. Hayang balik deui ka ujang bari beuteung gundal-gendol mawa anak haram ti si Rojer. Si Rojer mah da najan kasebutna jago kana ngarojer tapi teu boga niat hayang ngabagjakeun si nyai. Ukur pupulur saméméh mantun. Ukur hayang méak-méak karep ka si nyai satungtung suka. Ninggang mangsa nénjo pisenangeun aya dina awak deungeun mah si nyai ditokér bari teu dirérét deui. Geuning estuning anjing belang, anjing hideung, estuning teu melang, teu nineung.
Ujang teu bisa kumaha. Teu wasa ningali nu lungas-lengis bari bureuyeung bulan alaeun. Rasa ngéwa éléh ku rasa nyaah. Meureun duriat téa ngaranna. Si nyai dihiap, sina reureuh. Mana kitu oge si nyai teh geus sadar ngan ujang nu haat miduli ka manéhna ku rasa nyaah jeung rasa heman. Ngan ujang nu bisa dijadikeun tempat panyalindungan anu aman keur manéhna. Nyaan, teu beunang disisilihkeun rasa deudeuh ujang ka si nyai teh lain jijieunan.
Ema, ujang ayeuna gering nangtung ngalanglayung. Mikiran kumaha carana sangkan bisa indit ti ieu tempat. Mawa si nyai balik ka lembur saméméh brol si utun inji. Rék nanya, nanya ka saha. Rék ménta tulung ogé teu bisa. Euweuh batur pakumaha sangkan laksana. Bati karunya nempo si nyai nu ngadadak lungguh, teu pati ponyo kana barang dahar. Awakna geus robah nu tadina lenggik camperenik jadi bukekeng. Suku bareuh, mata celong. Sorot mata siga nu pupus pangharepan. Panonna nu biasana hérang ngagenyas, jadi reueuk ku piceurikeun. Pagawéan si nyai ngan huleng jentul, ngahintul teu bisa ditalék.
Jodo, pati, bagja, cilaka pan geus aya nu nangtukeun ema. Jodo ujang ka si nyai geus ditangtukeun ku nasib. Saha nu nyaho soal pati ema? Ujang bati olohok mata simeuteun basa nempo waruga si nyai geus ngababatang, létahna ngélél kajiret ku ranté nu mangkék dina beuheungna. Matana nu sok biasa dulak-dilak, ayeuna buncelik. Moal boa si nyai téh milu mikiran hayang indit ti ieu tempat nepi ka pondok pangharepan ngeurad beuheung ku beubeur nu biasa dipake dina cangkengna. Lamun enya teh..eumh, tada teuing nyerina kudu nemahan pati ku cara kitu. Nyai..Nyai naha bet luluasan?!
Hayang balik ujang teh ema. Sono ka ema!
Carpon Yanti Sri Budiarti - Majalah Sunda Mangle


text:
Kagiatan acara Orientasi Studi Mahasiwa Baru (OSMB) Program PPs, FEKON, FMIPA, FISIP, FKIP (Non PGSD & PGPAUD) Masa Registrasi semester 2016/2017.2 Universitas Terbuka (UT) Unit Program Jarak Jauh (UPBJJ) Bandung lumangsung poe Saptu 4 Februari 2017 di di kantor UT UPBJJ Bandung Jl. Raya Panyileukan No.1 A Soekarno-Hatta Bandung. nyokot tema “ Dengan Memanfaatkan Open Education Resources (OER) Kita Tingkatkan Hasil Belajar Mahasiswa “ Hadir di ieu kasempetan pengurus kelompok belajar. staf pembimbing akademik,,fsilitator ,Kepala UT UPBJJ Bandung Dra.Dina Thaib M.Ed jeung Ketua Panitia OSMB Angga Sucitra Hendrayana,SE,M.Si. “ Tujuan diayakeun kegiatan OSMB sangkan sakabeh mahasiswa anyar UT UPBJJ (Unit Program Belajar Jarak Jauh) Bandung diharepkeun bisa paham kana fungsi Jeung peran UPBJJ UT Bandung salaku perpanjangan tangan UT pusat dina mere pelayanan ka mahasiswa UT sarta paham kana sistem jeung prosedur ti mimiti registrasi pengujian ,pertama nepi ka rengsena studi “.Ceuk Angga Sucitra.
Numutkeun Angga Sucitra saperti diberitakeun Koran Giwangkara Jumlah peserta OSMB aya 551 urang dibagi 3 kagiatan nyaeta 29 januari 2017aya 23 urang mahasiswa Program Pasca Sarjana , 4 Februari 2017 aya 306 urang ti Fakultas Ilmu Sosial Ilmu Politik (FISIP) jeung Fakultas Keguruan Ilmu Pendidikan (FKIP) ,5 Februari 2017 aya 222 urang ti Fakultas Matematika Ilmu Pengetahuan Alam ( FMIPA) jeung Fakultas Ekonomi. (FEKON). Dina Thaib di awal biantarana ngawilujengkeun sumping ka peserta OSMB di Kantor UT UPBJJ Bandung “,Tah di kantor ieu ngalayanan mahasiswa di 18 wilayah kab,kota”.pokna, bari inyana ngeureunkeun heula biantarana inyana nitah ngaregepkeun ka pesera nyaeta sakeudeung muterkeun heula rekaman media audio visual ngaliwatan layar proyektor nepikeun sapaaan ti Rektor UT Prof.Ir.Tian Belawati,M.Ed,P.h.D : “ Hallo Mahasiswa Baru Universitas Terbuka Selamat Datang Dan Selamat Bergabung Di Universitas Terbuka ,Sebuah Perguruan Tinggi Negeri Yang Akan Mengajak Anda Menjadi Pembelajar Mandiri Sepanjang Hayat dan Mengantarkan Anda Untuk Mencapai Cita-Cita Yang Ingin Anda Raih “.
“ Tah rektor anjeun nu luar biasa prestasinya “. Ceuk Dina Thaib bari inyana nuluykeun deui biantarana ngeunaan OSMB ,nu pikeun UT kacida penting kana sifat pendidikan nu dijalankeun UT. Di OSMB boh layanan akademik administrasi sarta kagiatan akademikna bakal diguar sarta bakal diwanohkeun ngeunaan UT ngajalankeun tugasna salaku Perguruan Tinggi Terbuka jeung Jarak Jauh (PTJJ).
“ Tujuan OSMB salila sapoe ,mahasiswa peseta OSMB diwanohkeun kana wawasan ngeunaan tugas UT ngajalankeun pembelajarann, ngalayani mahasiswana sarta proses pembelajaran luyu jeung program studina sewang-sewangan ,kulantaran masing-masing program studi beda tuluy ,kiat-kiat belajar mandiri,.layanan UT sifatna online jeung bahan ajar.sarta ngawanohkeun salah sahiji layanan anyar nyaeta di google play store kakara tilu poe kaliwat nyaeta layanan bahan ajar digital bisa diakses ku ngaliwatan , android masing-masing kontenna bisa diakses ti mimiti 11 Februari 2017. Dina Thaib netelakeun UT ngarupakeun perguruan tinggi ka 45 diadegkeun 4 September 1984 diresmikan Presiden Republik Indonesia ka 2, di awal ngadedna dirancang salaku Perguruan tinggi terbuka jeung PTJJ. Sacara ringkasna Terbuka saha bae bisa jadi mahasiswa henteu kawatesan umur,taun ijazah,masa belajar,waku registrasi jeung frekuensi miluan ujian ,tapi syaratna boga ijazah minimal SLTA sedengkeun PTJJ nyaeta pembelajarana ku cara ngagunakeun media cetak (modul),intenet sarta bahan ajar sejenna nu ngamungkinkeun ayana interaksi antara pengajar jeung pembelajar henteu sacara paadu hareupan turta tempatna pajauh. Ku kondisi ieu mahasiswana ditungtut kudu bisa belajar mandiri tapi perguruan tingggina mere layanan bahan ajar, layanan praktek pikeun kebutuhan mahasiswana.
Numutkeun Dina mahasiswa UT diharepkeun bisa belajar sacara mandiri ku inisiatif sorangan.Belajar mandiri bisa dilakukeun sacara sorangan atawa ngelompok boh di kelompok belajar sarta kelompok tutorial.UT nyadiakeun bahan ajar nu dirancang pikeun bisa dipelajari sacara mandiri. Pikeun bisa diajar mandiri sacara efektif mahasiswa ditungtut mibanda disiplin diri.inisiatif turta motivasi kuat.. Mahasiswana oge ditungtut pikeun bisa ngatur waktu sacara efisien,belajar kalawan teratur dumasar jadwal belajar ditangtukeun sorangan.Kukituna sangkan bisa mawa hasil belajar di UT,mahasiswana kudu siap belajar sacara mandiri. “ Mahasiswa UT lian ti kudu bisa belajar mandiri oge kudu patuh kana aturan,kulantaran UT nerapkeun hukuman dina pelaksanaan ujian nu dilaksanakeun di sababaraha lokasi di kabupaten,kota nyaeta mahasiswa UT tong nyontek,,UT geus boga system jeung mekanisme ngadeteksi mahasiswana nyontek atawa henteu.UT geus nerapkeun deteksi nepi ka ayeuna lumangsung lima belas taun “. Ceuk Dina Thaib.Di akhir biantarana Dina Thaib sacara resmi narima nahasiswa baru “ Atas nami rektor Universitas Terbuka simkuring narima mahasiswa anyar Universitas Terbuka” pokna bari nakolkeun palu tilu kali langgsung dituluykeun ngistrenan mahasiswa anyar UT UPBJJ Bandung sacara simbolis makekeun jaket almamater sarta masrahkeun Kartu Tanda Mahasiswa diwakilan Eka Nursaptia mahasiswa Program Studi S1 jurusan Ilmu Perpustakaan FISIP jeung Bambang Wijakrama mahasiswa Program Studi jurusan Pendidikan Kewarganegaraan FKIP(Suherman.S).-


text:
Ida Rukmana Ida
Geugeut
Beuki dieu beuki deukeut
yeuna moal deukeut jeung roti,ari roti deukeut jeung akang mah teu nanaon,nyarita akang sieun cadel,mun geus cadel tangtos anjeun moal bogoh deui ka akang?.."Ih maenya atuh kang?."Apanan abdi ti kapungkur teh nu engkang kaasup misro sareng combro.
Ida Rukmana Ida
Nulis Carpon
Geus lila teu nulis carpon, ngarasa kapok pedah carpon nu ditulis eusina pabaliut."Sing bener euy nulis carpon teh da kahareup mah bakal dibere honor, sok hayang honor sabaraha? ceuk saurang redaktur di hiji majalah."Upami kahoyong mah tina sacarpon honor na saratus rebu?"Eu, bisa-bisa bisa pisan "."Iraha rek nyetorkeun naskah?."."Ke paling taun hareup rek ngalamun heula."Maenya taun hareup mun kitu mah atuh carita ponsok pisan.".manehna ukur unggeuk.


text:
Ku kituna dina postingan nu ayeuna BSE bade share siraman rohani ti mubaligh - mubaligh sohor di tatar pasundan sapertos (K.H. Jujun zunaedi,K.H.AF.Ghazali,kang Ibing ) mangga ka palawargi sadaya anu bade nga download MP3 na mangga kantun klik link di handap ieu.
Ceramah Khitan Download
5 Ciri umat Nabi Download
Al-Yaqin bag.1 Download
Al-yaqin Bag.2 Download
5 Ciri Jalma Nu di arep - Arep Ku Sawarga Download
Di Jepang Bag.2 Download
Di Jepang Bag.3 Download
Karhidoan Ilahi Download
Kufur Nikmat Download
Sumber Bahagia Download
Syukur Nikmat Download
Sabagean Ciri Agungna Islam Download
Merangan Hawa Nafsu Download
Ayat - Ayat Allah Download
Sieun KU Allah Download
Tugas Risalah Download
Tobat Download
Tilu Tugas Hirup Download
Taqwa Download


text:
Mikha Tambayong
Moudy Mikha Maria Tambayong atawa nu leuwih dipikawanoh ku ngaran Mikha Tambayong lahir di Jakarta 15 Séptémber 1994.[1][2] Kalangenanana musik, film, facebook, dahar, saré, sarta sok ngahumor.[1] Kadaharan anu di pikaresepna nyaéta coklat, és krim[1] Awal karirna minangka modél, Moudy Mikha Tambayong saterusna ngajajal dunya seni peran.[1] Mikha ogé pernah ngiluan pemilihan modél di hiji majalah taun 2008.[1] Cacak teu jadi pinunjul, tapi liwat ajang éta, ngaranna mimitian dipikawanoh ku jelema.[1] Sarta ngaranna ogé mimitian kakoncara waktu ka pilih jadi salah sahiji pamaén di sinetron KEPOMPONG.[1]
Mikha anu ogé alo penyanyi Harvey Malaiholo, pamustunganana nuturkeun tapak mamangna. Mikha mimitian napak karir di dunya sora.[1] Manéhna ngaluarkeun single debut, Cinta pertama, anu ogé soundtrack sinetrom KEPOMPONG.[1] Teu ngan saukur ngaluarkeun single, dara turunan Manado anu ayeuna sakola di SMA Morning Star Academy kelas hiji ieu, boga rencana ngaluarkeun album debut anu miboga nuansa Rnb dina bulan Désémber.[1]
Karya[édit | édit sumber]
Sinetron[édit | édit sumber]
- 2011 Nada Cinta[3]
- 2010 kaptén Kompleks[3]
- 2009 Ulat Kepompong[3]
- 2008 Kacamata Mama Mia[3]
- 2008 Sinetron Kepompong[3]
Diskografi[édit | édit sumber]
- 2011 Nada Cinta (OST Nada Cinta)[3]
- 2010 Iklan Pucelle Mi Gelas[3]
- 2010 Bekas Pacar (2010)[3]
- 2009 Cinta Pertama[3]


text:
Kuring: Hi.. Nice your name (gagayaan)
SiEuceu: Cam?
Kuring: duh punten, di dieu teu ngangge Cam
SiEuceu: wahhh, teu level Man!!!
SiEuceu: di Indonesia nya?
Kuring: Muhun, dupi salira dimana?
SiEuceu: KEREEEEEE… Nagara 1001 Janji.
Kuring: Naha? dupi salira dimana?
SiEuceu: KOREA
Kuring: ohh muhun, tapi kuring deudeuh ka Indonesia.
SiEuceu: punten ngintunna via sms we nya, abdi online di handphone, sakantenan bari istirahat.
Kuring: teu sawios, mangga wilujeng istirahat atuh.
Dilenyepan mah naon salahna nagara urang nya dulur, baheula di keurud salila 350 taun teu beak geningan kakayaanna, di ringkid deui salila 3 taun, malah cenah asa leuwih edan tinu tiheula eh angger teu ludes, masih nanjer teu gedag ka anginan. Ari nitenan alam masih keneh leuweung geuleudeugan, sawah marakpak, susukan masih keneh ngalocor, laut masih keneh loba laukna, naha disebut KERE, deudeuh teuing dulur nu lunta, ulah kitu-kitu teuing Ceu! da angger we mun gering mah lemah cai nu dijugjug! Indung jeung bapak disambat nu dilembur.


text:
Hasil Pencarian
Hasil pencarian untuk kata kunci kantos (6)
- ABAH IWAN (Ir. Iwan Abdulrahman)"Balik ka Leuweung, indit ti Leuweung"
27 Aug 2003 - 2:59 am
Bandung teh hiji kota anu kacida unikna nu mibanda karakter sarta sipat anu mandiri. Dina hirup kumbuhna kota, Bandung geus mere "inspirasi" henteu ngan ukur ka nagara urang wae, tapi oge umumna ka sakuliah dunya. Kacida lobana gerakan kapamudaan lahir, mekar sarta ngawujud di Kota Bandung, sarta jadi "inspirasi" pikeun kota-kota sejenna di Indonesia. Teu kaitung tokoh formal sarta informal nu digedekeun ku kasomeahan kota Bandung. Diantarana sebut wae: ti Ir. Soekarno nepi ka Aa Gym.
Salahsahiji Icon dayeuh Bandung dina widang kapamudaan, di antarana moal lesot tina peran Ir. Iwan Abdulrahman. Sebut wae komunitas Wanadri, Damas, PMB, UNPAD, kasenian (salahsahijina ngaliwatan BIMBO), widang kamiliteran (Instruktur Militer), tokoh "lingkungan hidup" sarta widang-widang sejenna.
- UPACARA NGARAS INgawasuh Dampal Sampean Ibu & Rama ku Putrana dina Runtuyan Upacara Nikah Adat Sunda
7 Oct 2002 - 1:39 am
Dina danget ayeuna, upacara Ngaras, parantos prah diaranggo, pangpangna ku juru rias, sareng para ahli nu ngajejeran upacara nikah adat Sunda boh di dayeuh boh di pilemburan. Malah parantos ngawitan aya seler bangsa (etnis) non Sunda, anu "kabita" ku upacara ngaras. Dugi ka-anjeunna palay ngalaksanakeun upacara ngaras nalika nikahkeun putra-putrana. Sim kuring pribadi nyiptakeun upacara ngaras teh taun 1983. Ti harita mah kaetang sering ngajejeran acara ngaras di lingkungan urang Sunda, kantos oge ngalaksanakeun upacara ngaras di lingkungan kulawarga (etnis) Betawi, Jawa, Padang, Batak, Menado, Bengkulu, Palembang, malah kantos nu salasawios pangantenna bangsa Perancis, Amerika, Jepang sareng Cina, nanging anu parantos ngagem agama Islam; margi ieu upacara ti awitna mula pamianganana teh tina ajen-inajen anu Islami.
- NGAGUAR MANGSA NGADEGNA UNPADKu: H. Apep Syafei
1 May 2002 - 5:54 am
Sok sanajan geus rawun da bongan sok masih keneh hayang bucu-baca komo mun seug nu dibaca teh aya patula patalina jeung pangalaman nu kungsi karandapan ku sorangan, dina palebah nu nulis macaan sajarah-sajarah Unpad boh Paguyuban Pasundan ngan ukur bisa seuri koneng ari margina ceuk raraosan upami di ibaratkeun mah teu benten sareng nongton Asep Sunarya barang bray teh ujug-ujug ger teh Gatotgaca keur perang jadi teu terang naon sababna.
Tah kukituna barang pun incu nerangkeun yen internet tiasa jadi alat informasi sareng komunikasi jorojoy hoyong kutrat- kotret saperti jaman keur ngora susuganan bae aya paedahna keur sarerea. Jaman keur jadi tukang nyadapan warta di koran "Sipatahoenan" (1950/1960).
- TATAKRAMA BASA SUNDAKu: Drs. H.R. Hidayat Suryalaga
11 Mar 2002 - 3:42 am
Undak-Usuk Basa Sunda anu dina Kongres Basa Sunda taun 1986 di Cipayung Bogor disebut TATAKRAMA BASA SUNDA teh upama dijumlahkeun mah aya dalapan tahapan (ragam). Sanajan Konferensi Kebudayaan Sunda I di Bandung jeung Kongres Basa Sunda VII di Garut ngusulkeun supaya Tatakrama Basa Sunda (UUBS) cukup dua tahap bae nyaeta RAGAM HORMAT jeung RAGAM LOMA, tapi dina hirup kumbuh sapopoe mah masih keneh digarunakeun TILU TAHAP/RAGAM.
- LAGU-LAGU PANAMBIH TEMBANG SUNDA(Manglean II)
5 Feb 2002 - 10:10 pm
Lagu-Lagu Panambih biasa digunakeun nalika mamaos Cianjuran/Tembang Sunda. Biasana upami parantos nembangkeun lagu poko nembe ditema ku lagu Panambih. Waditra nu mirigna iwal ti kacapi indung disarengan ku rincik, suling atanapi rebab.
Kapungkur mah anu sok nembangkeun lagu panambih teh mung juru mamaos istri, nanging ayeuna mah juru mamaos pameget oge sok pirajeunan ngiring nembangkeun lagu Panambih. Istilah lagu Panambih kapungkur sok disebat oge lagu Ekstra husus dianggo dina istilah tembang Sunda/Cianjuran, da upami piriganana ku kiliningan atanpi waditra nu liana mah disebat lagu Kawih bae. Kanggo anu seneng Tembang Sunda/Cianjuran sumangga dihaturanan ngahariring lagu Panambih dina Manglean ka-II.


text:
Yuharno Uyuh ONod
"BAJING LUNCAT"
***
"Uded Kacapi" katelahna. Da pedah manehna alus, parigel dina ngacapi. Aya budak awe ngarana Euis, datang ka kamar kontrakan Uded, budak awewe teh pantes geulis beresih kawntu masih abg. Manehna hayang diajar ngacapi da aya rencana rek asup ka SMKI. Uded ngacapi hareupanana Euis. Nembongkeun kaparigelanana bari gumasep hayang ka alem. Geus kitu terus ngasongkeun kacapi kana lahunan Euis bari jeung noelkeun curuk sagala kana kana tuur. Eui ngagurubug getek. Uded "nyengir kuda". Euis metik kacapi dina lagu bajing luncat, ari kenongan laguna saralah. "Euh.. lepat atuh neng metikna..., Ceuk Uded, kituna teh leungeuna bari ngaragamang nyontoanana titukangeun Euis, dina posisi nanggkeup. Selengseng seungit parfum. Serrr jedud, jeduk aya nu dukdek kana diri Uded. Euis tonggoy bari ngalagu bajing luncat. Uded sajeroning ngacapi samar polah, leungeuna ngageter geus teu meneran kawat kacapi, jung nangtung berebet lumpat muru wc. Euis kaget." Ku naon Kang, nyeri payuangan..? Uded nembalan ti jero wc. "Sanessss.... Ieu Bajing akang rek luncat....


text:
Malware (istilah kanggo program malevolent) mangrupa aplikasi dimaksudkeun pikeun nembus atawa ngarugikeun PC di henteuna assent Anjeun. Malware incorporates cacing, inféksi PC, stallions Trojan, spyware, scareware sarta éta mung ujung gunung es nu. Bisa jadi aya dina situs na seratan atanapi katutupan up dina dokumén diundeur.
Hiji pendekatan idéal pikeun abstain ti lalaki kacemar nyaéta pikeun ngajalankeun hiji mumusuhan santun ka program inféksi safeguarding, ngalakukeun outputs intermittent pikeun spyware, abstain ti ngetok dina sambungan email curiga atanapi situs. Jadi anu jadi meureun nya, seniman con anu tricky: ayeuna lajeng malware anu cunningly masked salaku hiji email ti pendamping atawa situs mantuan. Mémang, sanajan nu paling ati pamaké web meureun bakal meunang virus sooner atanapi engké.
Dina ati kasempetan anu eusina, aya loba ongkos program campur bébas diaksés ngaktipkeun anjeun ngévakuasi eta. Igor Gamanenko, anu Palanggan Kasuksesan Manager of Semalt , mangrupa daptar sababaraha handapeun.
Scareware:
Anjeun keur ngotéktak, sarta sakabéh hiji kasar nu layar pilari asli muncul tur notices anjeun aya hiji masalah dina PC Anjeun, contona, 'PC Anjeun bisa jadi kacemar ku aplikasi spyware nyeri pisan. expulsion ajakan anu diperlukeun. Pikeun nalungtik, klik 'Sumuhun ". Anjeun teu nyaho naha éta asli atawa henteu, jadi nu pendekatan anjeun ngadopsi? Kudu cautious, ieu bisa jadi scareware.
Spyware:
Ieu monitor layar tur gathers data ngeunaan anjeun, PC Anjeun kitu oge sareng propensities Anjeun perusing tanpa assent- Anjeun keur bagian paling, ngamajukeun tujuan. Éta ogé bisa ngumpulkeun data tina naskah alamat anjeun na malah konci Anjeun.
Inféksi:
aplikasi Malware nu bisa ngayakeun réplikasi didinya jeung taint PCS béda.
program FREE Antipirus
The program dibéré bareng ngajalankeun konsistén kaluar tina tetempoan, shielding PC Anjeun ti kontaminasi.
Avast
A program antipirus bébas biaya didominasi kalayan ngalawan spyware, mumusuhan jeung rootkit tur padet timer kaamanan entailed.
avg FREE
Ngalawan aplikasi Inféksi ti Grisoft nu alami shields PCS tina inféksi ku méré informs database inféksi merenah tur aman.
Microsoft Kaamanan kabutuhan poko
Ieu nyadiakeun kaamanan lumangsung nepi komputer nu ngajaga ngalawan inféksi, spyware, sarta aplikasi malevolent béda.
Sandboxie
Jieun hiji bagean aman on PC Anjeun keur web leuwih aman perusing kalayan aplikasi haratis ieu. Ieu mangrupa alat rongkah pikeun klien dimekarkeun salajengna.
serbaguna Kaamanan
Ka mimitian ku, mastikeun maneh ngawanohkeun program panganyarna nu refreshes kerangka kerja Anjeun. Ieu remen ngasupkeun apdet kaamanan sarta jaminan pikeun mantuan mastikeun gadget Anjeun. Resmina kacemar? Ngalereskeun eta.
spyware FREE / ngabasmi Apparatuses
Aplikasi dibéré bareng examines kerangka anjeun malware, wrecking sagala contaminations eta bisa manggihan.
SUPERAntiSpyware
A ongkos bébas eradicator malware anu ogé nyokot makéna dina rootkits, cacing, spyware, parasit, jeung adware.
Malwarebytes
Hiji software exceptionally terhormat tur suksés anu sadar tur expels scareware jeung malware tina PC Anjeun.


text:
Seniman Sunda
Euis Komariah
Euis Komariah nyaéta salah saurang juru kawih tembang Sunda Cianjuran jeung juru kawih degung.
Karesepna kana tembang sunda geus dimimitian saprak manéhna leutik. Malahan mah dina umur 9 taun manéhna téh geus pinter nembangkeun tembang-tembang Sunda. Kelas 4 SD, anjeunna geus naék panggung jadi juru kawih.
Bakat Euis dipulas munggaran ku ku Ansorudin, pangaping pakumpulan seni sunda di kampungna, Cipeujeun, Pacét, Majalaya. Di dieu, Euis diajar sagala rupa seni Sunda, hususna kawih. Bakat sarta karesepna ieu terus diasah waktu manehna di SMP. ”Waktu éta manéhna ngamimitian siaran di RRI, hususna siaran Angkatan Bersenjata dimana nu ngajentréngkeun kacapina mang Ebar sarta nu niup sulinga mang Engkos. Saprak wawuh jeung mang Ebar, euis mimiti mikawanoh sarta bisa nembangkeun tembang Sunda cianjuran.
Sajumlah pasanggiri tembang Sunda kungsi dipiluan. Dina ampir saban pasanggiri anu dipiluan, pamajikan koréografer Sunda nu kawenta – Gugum Gumbira – ieu sok jadi jawara. Tapi anu pangnapelna dina haté manéhna mah nyaéta pasanggiri anu diayakeun ku Damas dina taun 1962, mangsa éta manéhna karék umur 13 taun. ”Dina kategori tembang Sunda cianjuran ieu manéhna jadi jawara kadua. Memang, waktu éta Euis kakara mimiti miluan pasanggiri, sumawona tembang Cianjuran tacan lila diteuleuman. Pasanggiri Damas dua taun saterusna, 1964, rada istiméwa pikeun menéhna, alatan sakaligus miluan leuwih ti hiji katégori. Di dieu manéhna hasil meunangkeun sababaraha piala. Taun 1977 nyaéta taun pamungkas pikeun Euis miluan pasanggiri.
Sora indung ti opat anak awéwé ieu kacida halimpu. Sipat sorana pas pikeun nembangkeun tembang Sunda. Ngaliwatan grup seni Sunda ”Dewi Pramanik” tuluy ”Jugala” – grup seni Sunda sarta studio rékaman anu diadegkeun babarengan jeung salakina – Euis ngarékam tembang, kawih sarta degung. Sajaba ti éta, Euis ogé nyieun sababaraha lagu, anu kawéntar diantarana nyaéta Kutamaya.
Minangka guru mamaos, euis dipikawanoh tulatén nungtun murid-muridna dina ngawasa téknik vokal. Sawatara pangajén widang kasenian ditarima ku Euis. Dina taun 1988 manéhna dibawa ku Nano S. ngirilingan dayeuh-dayeuh di Jepang.


text:
Vakuol
Vakuola nyaéta organél sél nu mangrupa kantong nu membranna ganda.[1] Vakuola nu ukranna leutik disebut vésikel.[1] Vakuola mibanda struktur sarta fungsi anu rupa-rupa jeung deui bisa dipanggihan dina sél tutuwuhan sarta sato.[1] Vakuola sél tutuwuhan sipatna téh matuh.[2] Sél-sél tutuwuhan nu mibanda vakuola gedé biasana nyaéta sél-sél parénkima sarta kolénkima.[2] Vakuola kasebut diwatesan ku membran anu disebut tonoplas.[2] Vakuola fungsina salaku tempat sékrétori, ékskrétori, sarta panyimpenan.[2]
- Dina sel tutuwuhan, vakuola ukuranna gedé kalayan jumlahna nu sauetik sarta ngaeusian 90% volume sél.[1] Vakuola dibungkus ku tonoplas, nyaéta mémbran tunggal anu ngatur patukerna matéri antara sitoplasma sarta cairan di jerona.[1] Vakuola téh ngandung cai, oksigen, karbon dioksida, asam, uyah, kristal, sarta pigmén.[1] Vakuola dina tutuwuhan fungsina pikeun nyimpen zat-zat kadaharan, zat sésa métabolisme nu bahaya pikeun sél, sarta ngajaga tekenan inetrnal cai (tekenan tugor) sel.[1] Dina tangkal karét vakuola ngandung getah dina wangun émulsi.[1] Dina tutuwuhan nu tangtu, kakandung minyak aéteris, misal dina tangkal jahé kakandung zingiberin, dina malati kakandung jasmine, sarta dina jeruk kakandung sitrin.[1] Vakuola dina daun bako ngandung senyawa alkaloid nu beracun nu disebut nikotin, sedengkeun dina tomat ngandung likopersin.[1]
- Dina sawatara protista (protozoa) sarta spons, sipatna spésifik.[1] vakuola bisa mangrupa vakuola kontraktil sarta vakuola kadaharan.[1] Vakuola kontraktil gunana ngatur tekenan osmosis cairan sél, sedengkeun vakuola kadaharan gunana nyimpen sarta nyerep kadaharan.[1]